Prompt:
Summarize the following text in Hindi.

Text:
यदि भैया को लगता कि उनके जान देने किसी का एक भी बूंद ख़ून बचाया जा सकता है तो शायद वह ऐसा कर भी जाते. वह भ्रष्टाचार के ख़िलाफ़ अकेली लड़ाई लड़ रहे थे. मुझे कई बार उनके प्रोजेक्ट वाले इलाक़े का दौरा करने का मौक़ा मिला. मैंने देखा कि कैसे भैया धूल-धक्कड़ की परवाह किए बिना दूर-दराज के इलाक़ों में भी जाते थे. वह सातों दिन काम पर जाते, जबकि आम तौर पर बाकी मैनेजर 10-15 दिन में एक बार प्रोजेक्ट स्थल पर जाने को ही बड़ा काम मानते हैं. भैया ने प्रोजेक्ट में एक-एक मशीन और उपकरण का हिसाब रखा था. हम सिर्फ़ यही चाहते हैं कि दोषी पकड़े जाएँ और भैया की मुहिम को आगे बढ़ाया जाए उनके चारों ओर भ्रष्टाचार हद से ज़्यादा था. भैया ने कई भ्रष्ट लोगों के ख़िलाफ़ कड़ी कार्रवाई की थी. उनके कहने पर एक कंसल्टेंट इंजीनियर का तबादला कर दिया गया था. इन सब कारणों से उन पर दबाव तो था, लेकिन हमें नहीं लगता कि उन्हें किसी से जान पर ख़तरे का एहसास था. उन्होंने भ्रष्टाचार की शिकायत प्रधानमंत्री कार्यालय तक से की थी, लेकिन हमें नहीं लगता कि उनका नाम लीक होना उनकी हत्या का कारण बना. वैसे ही उनसे अनेक लोग नाराज़ थे. दुनिया भर से लोग हमारे परिवार के प्रति सहानुभूति व्यक्त कर रहे हैं. उनके जाने से निश्चय ही हमारे परिवार की आर्थिक स्थिति दुष्प्रभावित हुई है लेकिन सरकार से मदद का कोई आश्वासन नहीं मिला है प्रधानमंत्री वाजपेयी ने भी अफ़सोस व्यक्त किया लेकिन उनकी बात हम तक मीडिया के ज़रिए ही मिल पाई. उनके जाने से निश्चय ही हमारे परिवार की आर्थिक स्थिति दुष्प्रभावित हुई है लेकिन सरकार से मदद का कोई आश्वासन नहीं मिला है. हम सिर्फ़ यही चाहते हैं कि दोषी पकड़े जाएँ और भैया की मुहिम को आगे बढ़ाया जाए. उनकी मौत से भारतीयों में जो चेतना जगी है वह नष्ट नहीं हो. (बीबीसी रेडियो से बातचीत पर आधारित)

Summary:

मेरे भैया सत्येंद्र दुबे हद से ज़्यादा प्यारे इंसान थे. उन्हें हमेशा दूसरों की फ़िक्र रहती थी.


Prompt:
Summarize the following text in Hindi.

Text:
रात के भोजन के समय उनके साथ मौजूद उनके सहयोगी विवेक मैत्रा की अस्पताल पहुँचाए जाने से पहले ही मौत हो गई थी. घटना की रात राहुल महाजन और विवेक मैत्रा के साथ रहे तीन नवयुवक पुलिस के सामने शुक्रवार की रात पेश हो गए. उनसे पुलिस पूछताछ कर रही है. अपोलो अस्पताल के डॉक्टरों के अनुसार राहुल को जीवनरक्षक उपकरणों के सहारे रखा गया है, और उनकी हालत गंभीर किंतु स्थिर बनी हुई है. पुलिस जाँच दिल्ली पुलिस के अतिरिक्त उपायुक्त मनीष अग्रवाल ने बीबीसी हिंदी सेवा को बताया कि विवेक की पोस्टमॉर्टम रिपोर्ट आने के बाद ही पता चल सकेगा कि किस पदार्थ के सेवन से दोनों की तबीयत ख़राब हुई. पुलिस उस सफ़ेद पावडर का परीक्षण कर रही है जो कि राहुल और विवेक को शुक्रवार तड़के अस्पताल लेकर आए लोगों ने अस्पताल के अधिकारियों को सौंपी थी. उन लोगों का कहना था कि राहुल और विवेक ने संभवत: उस पावडर का भी सेवन किया था. अग्रवाल के अनुसार घटनास्थल पर मौजूद सबूतों और नौकरों से की गई पूछताछ से पता चला है कि बीमार होने से पूर्व राहुल और उनके सहयोगियों ने शराब का भी सेवन किया था. इकलौता बेटा राहुल भाजपा के पूर्व महासचिव प्रमोद महाजन के इकलौते बेटे हैं, जबकि विवेक मैत्रा प्रमोद के सचिव के तौर पर काम करते थे. प्रमोद महाजन कथित रूप से अपने ही भाई की गोलियों का शिकार होकर बुरी तरह घायल हो गए थे. और दो सप्ताह तक अस्पताल में भर्ती रहने के बाद अंतत: तीन मई को उनकी मौत हो गई थी. भाजपा अध्यक्ष राजनाथ सिंह के निमंत्रण पर राहुल महाजन पार्टी की राष्ट्रीय कार्यकारिणी में हिस्सा लेने मुंबई से दिल्ली आए हुए थे. विवेक मैत्रा एक दशक से भी अधिक समय से प्रमोद महाजन के सचिव के रुप में काम कर रहे थे और उन्हें महाजन परिवार का विश्वासपात्र माना जाता रहा है. विवेक मैत्रा भी राहुल महाजन के साथ ही दिल्ली आए थे और दोनों दिल्ली में 7, सफ़दरजंग रोड स्थित सरकारी आवास में रह रहे थे जो कि दिवंगत भाजपा नेता प्रमोद महाजन के नाम आवंटित था.

Summary:

भाजपा के दिवंगत नेता प्रमोद महाजन के बेटे राहुल महाजन की स्थिति गंभीर बनी हुई है. तबीयत बिगड़ने के बाद उन्हें दिल्ली के अपोलो अस्पताल में भर्ती कराया गया था.


Prompt:
Summarize the following text in Hindi.

Text:
अभियुक्तों का कहना था कि जो लोग मादक द्रव्यों का कारोबार करते हों या विवाहेतर शारीरिक संबंध बनाते हों, तो दो बार चेतावनी देने के बाद उन्हें मारने में कोई गलती नहीं है और इस्लाम इसकी अनुमति देता है. अदालत ने उनकी इस दलील को स्वीकार कर लिया. संवाददाताओं का कहना है कि ईरान में यह मामला अब अहम हो गया है कि क्या इस्लाम के झंडाबरदार न्यायिक प्रक्रिया को अपने हाथ में ले सकते हैं और क़ानून के शाषण पर सवाल उठा सकते हैं. ये हत्यायें केरमन शहर में वर्ष 2002 में हुई थीं. एक साल के भीतर 18 लोगों की हत्याएँ हुईं और इस मामले में पाँच लोगों के ख़िलाफ़ मुक़दमा चला. अभियुक्तों ने जो इक़बालिया बयान दिए हैं, उनके मुताबिक कुछ लोगों को गड्ढे में गिराने के बाद पत्थर मार-मार कर मार डाला गया. एक व्यक्ति को ज़िदा दफ़न कर दिया गया जबकि कईयों को रेगिस्तान में खुला छोड़ दिया गया. अभियुक्तों ने अदालत में अपनी दलील में कहा कि उन्हें यही बताया गया है कि अनैतिक कार्यों में लिप्त लोग यदि चेतावनी देने से भी नहीं मानें तो उन्हें मारा जा सकता है. मारे गए लोगों के परिजनों का कहना था कि पाँच बार ऐसा हुआ जब सुप्रीम कोर्ट ने निचली अदालतों के फ़ैसले को पलट दिया हो.

Summary:

ऐसी ख़बरें हैं कि ईरान के सुप्रीम कोर्ट ने कई हत्याएँ करने के पाँच अभियुक्तों को रिहा कर दिया है.


Prompt:
Summarize the following text in Hindi.

Text:
पहले दौर में उन्होंने पोलैंड के मारियूश फ़ियर्सटेनबर्क और मारचिन मतकोफ़स्की की जोड़ी को सीधे सेटों में 6-4, 6-0 से मात दी. पहले सेट में भूपति और स्टिएपानेक की सर्विस दो बार टूटी और एक बार तो ऐसा लगा कि फ़ियर्सटेनबर्क और मतकोफ़स्की की जोड़ी पहला सेट जीत जाएगी. लेकिन पोलैंड की जोड़ी की ग़लती के कारण भूपति और स्टिएपानेक पहला सेट जीतने में सफल रहे. पहले सेट का स्कोर रहा 6-4. पहले सेट के मुक़ाबले दूसरे सेट का खेल भूपति और स्टिएपानेक के लिए बहुत आसान रहा. उन्होंने पोलैंड की जोड़ी की सर्विस तीन बार तोड़ी और 6-0 से शानदार जीत हासिल की. मैच एक घंटे से कुछ ज़्यादा समय तक चला. अगले दौर में भूपति और स्टिएपानेक की जोड़ी का मुक़ाबला स्पेन के गिलेर्मो गार्सिया लोपेज़ और इटली के फिलिपो वोलैंद्री की जोड़ी से होगा.

Summary:

भारत के महेश भूपति और चेक गणराज्य के रादेक स्टिएपानेक की जोड़ी फ़्रेंच ओपन टेनिस प्रतियोगिता के दूसरे दौर में पहुँच गई है.


Prompt:
Summarize the following text in Hindi.

Text:
समाचार एजेंसी पीटीआई का कहना है कि मृतकों में इंडो-तिब्बत बॉर्डर पुलिस (आईटीबीपी) और बॉर्डर रोड ऑर्गेनाइजेश (बीआरओ) के जवान भी शामिल हैं. खबरों में कहा गया है कि कम से कम 21 शव मिल गए हैं जबकि आठ अन्य अभी भी लापता हैं. वहीं असम और अरूणाचल प्रदेश में बाढ़ की स्थिति पहले से बदतर हो गई है. सेना और भारतीय वायुसेना के जवानों ने इलाके में राहत और बचाव कार्य शुरू किया है. यहां 19 सितम्बर से ही भारी बारिश हो रही है जिसकी वजह से बड़े पैमाने पर भूस्खलन हुआ है. असम जलमग्न असम के नौगांव जिले का दृश्य असम के 15 ज़िलों में बाढ़ के हालात और ज़्यादा बिगड़ गए हैं जहां कई इलाक़े पूरी तरह जलमग्न हो गए हैं. डिब्रू-सैखोवा के ज़्यादातर हिस्से, काज़ीरंगा राष्ट्रीय उद्यान और पोबितोरा वन्य जीव अभयारण्य में बाढ़ का पानी घुस गया है. ब्रहमपुत्र नदी उफान पर है और उसकी सहायक नदियों में भी पानी बढ़ रहा है. इससे डिब्रूगढ़, शोणितपुर, तिनसुकिया, गोलघाट, मोरीगांव, धेमाजी, कामरूप, लखीमपुर, बक्सा, बारपेटा, जोरहाट, नलबाड़ी, सिबसागर और उदालगुड़ी ज़िलों में लगभग पांच लाख लोग प्रभावित हुए हैं. नॉर्थ सिक्किम जिले के डिप्टी कमिश्नर टी डब्ल्यू खानशेरपा का कहना है कि भूस्खलन की वजह से चुंगथांग और मंगन के बीच कई जगहों पर मुख्य सड़क मार्ग बाधित हुआ है. अरूणाचल प्रदेश, भूटान के पहाड़ी इलाकों और असम में बीते 15 दिनों से बारिश हो रही है. इसकी वजह से ब्रह्मपुत्र समेत इलाक़े की तमाम छोटी-बड़ी नदियां ख़तरे के निशान से ऊपर बह रही हैं.

Summary:

भारत के पूर्वोत्तर राज्य सिक्किम के सुदूर इलाकों में भारी बारिश और भूस्खलन के कारण 27 लोग मारे गए हैं.


Prompt:
Summarize the following text in Hindi.

Text:
तिकरित, हवीजा और बग़दाद में हुए आत्मघाती बम हमलों में कम-से-कम 70 लोगों की जान जा चुकी है और कई लोग घायल हो गए हैं. इराक़ में पिछले महीने के अंत में नई सरकार बनने के बाद से लगातार हमले हो रहे हैं. इस महीने पूरे देश में अब तक 300 से भी अधिक लोगों की मौत हो चुकी है. उधर अमरीकी सेना ने कहा है कि इराक़ के पश्चिमी प्रांत अनबार में उनके एक सैनिक अभियान में पिछले कुछ दिनों में लगभग 100 विद्रोहियों को मारा गया है. इस बीच अनबार प्रांत के गवर्नर राजा नवाफ़ अभी तक अपहर्ताओं की गिरफ़्त में हैं. कुछ बंदूकधारियों ने मंगलवार को उनका अपहरण कर लिया था और गवर्नर के घरवालों का कहना है कि अपहर्ता क़ैम शहर से अमरीकी सैनिकों को हटाने की माँग कर रहे हैं. आत्मघाती हमले इराक़ में बुधवार को पूर्व राष्ट्रपति सद्दाम हुसैन के गृहनगर तिकरित में एक व्यस्त बाज़ार में धमाका हुआ जो एक पुलिस थाने के पास है. इस आत्मघाती हमले में कम-से-कम 28 लोग मारे गए और लगभग 70 लोग घायल हो गए. इराक़ी पुलिस के एक प्रवक्ता का कहना था कि पहले पुलिस थाने के बाहर विस्फोट करने की योजना थी. दूसरी ओर उत्तर में हवीजा में पुलिस और सेना के भर्ती केंद्र के नज़दीक हुए बम विस्फोट में कम से कम 30 लोगों की जान गई है. पुलिस का कहना है कि ये धमाका तब हुआ जब विस्फोटकों को शरीर पर लपेटे हुए एक आत्मघाती हमलावर भर्ती केंद्र में गया और अपने आप को उड़ा लिया. उधर राजधानी बग़दाद में चार बम धमाके हुए जिनमें दो का निशाना पुलिसकर्मी थे. इन धमाकों में कम-से-कम चार लोगों के मारे जाने का समाचार है.

Summary:

पिछले 12 दिनों से हिंसा की नई लहर का सामना कर रहा इराक़ बुधवार को तीन शहरों में हुए कई धमाकों से दहल गया.


Prompt:
Summarize the following text in Hindi.

Text:
पुलिस के मुताबिक मुठभेड़ राजधानी श्रीनगर के सरई बल इलाके में सोमवार देर रात हुई. कश्मीर रेंज के इंस्पेक्टर जनरल जाविद गिलानी मुजतबह ने बीबीसी को बताया, "इस मुठभेड़ में दो आतंकी मारे गये हैं जो कि जैश-ए मोहम्मद संगठन के थे." पुलिस के मुताबिक दोनों चरमपंथी रिहाइशी इलाके में एक मकान के अंदर छुपे हुए थे. मारे गये चरमपंथियों में से एक कमांडर बताया जा रहा है जिसकी शिनाख्त सैफुलह के तौर पर हुई है. समाप्त श्रीनगर में सोमवार को हुए दो अलग-अलग चरमपंथी हमलों में तीन पुलिसकर्मियों की मौत हो गई. ये हमले जड़ीबल और टेंगपुरा में किए गए थे. दोनों हमलों के बाद चरमपंथी मौके से भागने में कामयाब हो गए थे. (बीबीसी हिन्दी के एंड्रॉएड ऐप के लिए यहां क्लिक करें. आप हमें फ़ेसबुक और ट्विटर पर भी फ़ॉलो कर सकते हैं.)

Summary:

भारत प्रशासित कश्मीर की पुलिस ने दावा किया है कि सुरक्षाबलों से मुठभेड़ में जैश-ए-मोहम्मद के दो चरमपंथियों की मौत हो गई है.


Prompt:
Summarize the following text in Hindi.

Text:
राष्ट्रपति मुशर्रफ़ ने सरकारी टीवी पर कहा कि यदि ये छात्र लाल मस्जिद को नहीं छोड़ते तो उनके ख़िलाफ़ कार्रवाई होगी. इस्लामाबाद के बीचोंबीच स्थित लाल मस्जिद इलाक़े और उससे जुड़े मदरसे के आसपास पुलिस और कट्टरपंथियों के बीच पिछले पाँच दिनों से टकराव चल रहा है. इससे पहले पुलिस ने मदरसे की इमारत पर अपना कब्ज़ा जमा लिया था. दोनो ओर से हुई अब तक की कार्रवाई में 21 लोग मारे गए हैं. 'मरना पसंद करुँगा' लाल मस्जिद के आसपास हो रही गोलीबारी के कारण धार्मिक और संसदीय नेताओं का एक प्रतिनिधिमंडल लाल मस्जिद परिसर में दाख़िल नहीं हो पाया. यह प्रतिनिधिमंडल छात्रों के नेता और मस्जिद के मौलवी अब्दुल रशीद ग़ाजी से बातचीत करने की उम्मीद से वहाँ गया था. गाज़ी का कहना है कि मस्जिद में लगभग 1800 लोग मौजूद हैं. उन्होंने कहा है कि वे गिरफ़्तार होने की जगह मरना पसंद करेंगे. बिजली कटी, खाद्य पदार्थों की कमी शुक्रवार रात को भी लाल मस्जिद के बाहर गोलीबारी और धमाके हुए. शुक्रवार देर रात को दो बड़े धमाके हुए जो करीब आठ किलोमीटर तक सुने जा सकते थे. धमाके के बाद आस-पास मलबा पड़ा हुआ दिखाई दिया. मस्जिद में अभी भी सैकड़ों लोग मौजूद हैं जिसमें बच्चे भी शामिल हैं, चाहे एक हज़ार से ज़्यादा लोग मस्जिद से बाहर आ चुके हैं. मस्जिद की बिजली और पानी की सप्लाई काट दी गई है. बताया जा रहा है कि वहाँ खाने की भी कमी होने लगी है. शुक्रवार को कुछ छात्रों ने मस्जिद से बाहर निकलने की कोशिश की थी जिसके बाद करीब आधे घंटे तक सैन्य कार्रवाई चली. इसमें दो छात्रों की मौत हो गई और 10 लोग घायल हो गए. बीबीसी संवाददाता का कहना है कि सरकार लाल मस्जिद के अंदर मौजूद लोगों पर मानसिक दबाव बनाने की कोशिश कर रही है.

Summary:

पाकिस्तान के राष्ट्रपति परवेज़ मुशर्रफ़ ने इस्लामाबाद की लाल मस्जिद के अंदर मौजूद कट्टरपंथी इस्लामी छात्रों को चेतावनी दी है कि यदि वे आत्मसमर्पण नहीं करेंगे तो वे कार्रवाई में मारे जाएँगे.


Prompt:
Summarize the following text in Hindi.

Text:
उपेंद्र भाई कहते हैं मोदी ने जो किया, वोट की खातिर किया. उपेंद्र भाई फेरी लगाते हैं. मोहल्ले-मोहल्ले अपनी साइकिल पर रूई रखकर बेचते हैं. हाल ही में उनकी पत्नी की मृत्यु हो गई और घर की देखभाल करने के लिए बड़ी बेटी को स्कूल छोड़ना पड़ा. एक बेटा और एक बेटी अब भी स्कूल जाते हैं. उपेंद्र भाई कहते हैं जिन्हें 'पचीस हज़ार-पचास हज़ार रुपए' तनख्वाह मिलती है, नरेंद्र मोदी उनके लिए काम करते हैं. (शायद उपेंद्र भाई को अंदाज़ा ही नहीं है कि कुछ लोग इससे ज़्यादा रुपया सिर्फ एक शाम की अय्याशी में ही उड़ा देते हैं और महीने में आठ-दस लाख रुपए कमाना अब कुछ लोगों के लिए मामूली बात हो गई है.) जिस जगह पर खड़े होकर उपेंद्र भाई से बात कर रहा था, वहीं दस साल पहले हिंदुत्ववादी कार्यकर्ताओं की जुनूनी भीड़ ने एक बेकरी में आग लगा दी और वहाँ मौजूद लोगों को ज़िंदा जला डाला था. बदलाव ने आखिर क्या बदला बेकरी के मालिक सहित बारह मुसलमान और दो हिंदू कर्चमारियों को यहाँ मार डाला गया था. पुलिस ने केस इतना कच्चा बनाया कि अदालत से सभी अभियुक्त रिहा कर दिए गए. पर अंतरराष्ट्रीय स्तर पर आलोचना होने और सुप्रीम कोर्ट के दखल के बाद मामले की फाइल फिर से खुली और अंत में चार लोगों को आजन्म कारावास की सज़ा दी गई. तब से पिछले दस साल में नरेंद्र मोदी ने गुजरात को 'वायब्रेंट' गुजरात में बदल दिया. हर जगह चौड़ी-चिकनी सड़कें, शॉपिंग मॉल्स, विदेशी कारें, विदेशी कंपनियाँ, आलीशान बड़े-बड़े विज्ञापन और बिजली. लेकिन बड़ौदा के हनुमान टीकरी मोहल्ले में कुछ नहीं बदला- न गलियाँ, न गंदगी, न ग़रीबी. और न ही यादें. ख़ास तौर पर मारे गए बेकरी के मालिक की पत्नी हिना के लिए फिर भी कुछ नहीं बदला. पति के मार डाले जाने के बाद अब वो अपने दो बच्चों के साथ उसी घर में रहती है. बकरियाँ चरा कर अपना गुज़ारा करती है. नीचे के कमरे उन्होंने उत्तर प्रदेश से आए कुछ कामगार परिवारों को किराए पर दे दिए हैं. उनके सभी किराएदार हिंदू हैं. उपेंद्र भाई कहते हैं, ''यहाँ हिंदू और मुसलमानों में कोई समस्या नहीं है. नरेंद्र मोदी ने ये करवाया क्योंकि उन्हें वोट चाहिए थे.'' लेकिन मोहल्ले के दूसरे लोग इस मामले में अपनी राय ज़ाहिर नहीं करते. बेस्ट बेकरी पर सब खामोश दस साल पहले जुनूनी भीड़ ने बेस्ट बेकरी में आग लगा दी थी इस बार के गुजरात विधानसभा चुनाव में बेस्ट बेकरी का ज़िक्र कहीं नहीं है- न सोनिया गाँधी और राहुल गाँधी की सभाओं में और न ही प्रधानमंत्री मनमोहन सिंह के जलसों में. स्थानीय काँग्रेसी उम्मीदवार भी 2002 के दंगों का ज़िक्र करने पर असहज हो जाते हैं. इसकी वजह जानने के लिए मुझे राजनीति के किसी पंडित के पास जाने की ज़रूरत नहीं पड़ी. टैक्सी ड्राइवर शक्तिभाई ने एक वाक्य में जवाब दिया, ''इसकी वजह वहम है. शक.'' उन्होंने कहा कि ''दंगों के बाद से हिंदुओं को लगता है कि अगर काँग्रेस जीत गई तो मुसलमानों का राज आ जाएगा और मुसलमानों को लगता है कि अभी शांति है और अगर इनको (बीजेपी वालों को) छेड़ा गया तो फिर दंगे भड़केंगे.'' और यही नरेंद्र मोदी की सफलता है कि पिछले दस साल में राज्य में कहीं पर भी सांप्रदायिक दंगे नहीं हुए, लेकिन उनका साया हर जगह मौजूद रहता है. मगर हिंदुओं और मुसलमानों के बीच खिंच गई शक की इस दीवार को चुनावी मौसम में ऐसे देखा जाता है जैसे कि ये पारदर्शी दीवार हो. भारतीय जनता पार्टी और उसके नेता नरेंद्र मोदी तो इसके वजूद को स्वीकार नहीं ही करते, काँग्रेस को भी लगता है कि अगर समाज के इस गहरे बँटवारे का ज़िक्र होगा तो इसे मुसलमानों की तरफ़दारी माना जाएगा. पर जिस तथ्य के बारे में खाता-पीता गुजराती समाज चर्चा भी नहीं करना चाहता, उसके बारे में फेरीवाले उपेंद्र या टैक्सीवाले शक्तिभाई बिना लाग लपेट बतियाते हैं.

Summary:

बेस्टबेकरी के ठीक सामने की अपनी झुग्गी के बाहर खड़े उपेंद्र भाई बिना हिचके-सकुचाए कहते हैं, ''नरेंद्र मोदी सिर्फ़ अमीरों का ही विकास करते हैं. ये अमीरों की सरकार है.''


Prompt:
Summarize the following text in Hindi.

Text:
राज्य के 14 ज़िलों में 21,498 मतदान केंद्र बनाए गए हैं, जहां क़रीब 2.54 करोड़ मतदाता अपने मताधिकार का प्रयोग करेंगे. इस बार चुनाव मैदान में कुल 1203 उम्मीदवार हैं. इस बार भी मुख्य मुक़ाबला सत्तारूढ़ यूडीएफ और एलडीएफ के बीच है. लेकिन भारतीय जनता पार्टी भी चुनाव में पूरा ज़ोर लगा रही है. यूडीएफ के बैनर तले भारतीय राष्ट्रीय कांग्रेस, इंडियन यूनियन मुस्लिम लीग, केरल कांग्रेस (जैकब), आरएसपी और जनता दल (यूनाइटेड) चुनाव लड़ रहे हैं. वहीं एलडीएफ में मार्क्सवादी कम्युनिस्ट पार्टी, भारतीय कम्युनिस्ट पार्टी, जनता दल (सेकुलर), राष्ट्रवादी कांग्रेस पार्टी, केरल कांग्रेस (थामस), भारतीय कांग्रेस (समाजवादी) और इंडियन नेशनल लीग शामिल हैं. समाप्त इसके अलावा भारतीय जनता पार्टी और भारत धर्मा जना सेना (बीडीजेएस) का गठबंधन चुनाव मैदान में है. तमिलनाडु की तरह ही केरल में बड़े उम्र के राजनेताओं का जलवा है. 92 साल के वीएस अच्युतानंदन केरल के सबसे पुराने नेताओं में से एक हैं. वो एलडीएफ का चेहरा भी हैं. वो केरल के मुख्यमंत्री रह चुके हैं. दूसरी ओर 83 साल के केएम मनी केरल कांग्रेस के बड़े नेता हैं. वो विधानसभा में 13 बार राज्य का बजट पेश कर चुके हैं. केरल कांग्रेस यूडीएफ गठबंधन का एक महत्वपूर्ण घटक है. मनी के नाम अब तक सबसे ज़्यादा बार मंत्री रहने का रिकार्ड भी है. वो 1965 से ही कोट्टायम के पाला विधानसभा क्षेत्र का प्रतिनिधित्व कर रहे हैं. इस बार भी वो पाला से ही चुनाव लड़ रहे हैं. वहीं 86 साल के ओ. राजागोपाल केरल में भारतीय जनता पार्टी के सबसे बड़े नेता हैं. पार्टी को इस बार के चुनाव में उनसे बहुत उम्मीदें हैं. इससे पहले वो आठ बार चुनाव हार चुके हैं. वहीं 72 साल के पिनारायी विजयन एलडीएफ के दूसरे बड़े कद्दावर नेता हैं. अगर एलडीएफ सरकार बनाती है तो मुख्यमंत्री पद के वो भी बड़े दावेदार हैं. पार्टी और गठबंधन में उनका ख़ासा प्रभाव है. सीपीएम के विजयन कुन्नूर के धर्मादम से चुनाव मैदान में हैं. राज्य के मुख्यमंत्री 72 साल के ओमान चांडी कांग्रेस के बड़े नेताओं में हैं. वो 1970 से राजनीति में सक्रिय हैं. इस बार भी कांग्रेस ने उनपर भरोसा जताया है. वे कोट्टायम के ठुथुपल्ली से चुनाव मैदान में हैं. (बीबीसी हिन्दी के एंड्रॉएड ऐप के लिए आप यहां क्लिक कर सकते हैं. आप हमें फ़ेसबुक और ट्विटर पर फ़ॉलो भी कर सकते हैं.)

Summary:

केरल इन दिनों चुनावी रंग में डूबा हुआ है. राज्य विधानसभा की कुल 140 सीटों के लिए 16 मई को मतदान होना है.


Prompt:
Summarize the following text in Hindi.

Text:
इस सिलसिले में केंद्र सरकार को भी आज ही अपना जवाब सुप्रीम कोर्ट में दाख़िल करना है. अरविंद केजरीवाल के मुख्यमंत्री पद से इस्तीफ़े के बाद दिल्ली में इस वर्ष 18 फरवरी से राष्ट्रपति शासन लगा हुआ है. चौटाला की पेशी हरियाणा में 15 अक्तूबर को विधानसभा चुनाव होने हैं हरियाणा के बहुचर्चित जेबीटी शिक्षक भर्ती घोटाला मामले में राज्य के पूर्व मुख्यमंत्री और इंडियन नेशनल लोकदल के नेता ओम प्रकाश चौटाला को आज दिल्ली उच्च न्यायालय में व्यक्तिगत रूप से पेश होना है. चौटाला को इस घोटाले के लिए दस साल जेल की सज़ा मिली है, लेकिन वे स्वास्थ्य कारणों से ज़मानत पर जेल से बाहर हैं. उन पर ज़मानत की शर्तों को तोड़ने का आरोप है. वो राज्य में इन दिनों चल रहे सघन चुनाव प्रचार में भी हिस्सा ले रहे हैं. चेतावनी भारतीय मौसम विभाग का कहना है कि बंगाल की खाड़ी में उठा चक्रवाती तूफ़ान हुदहुद आंध्र प्रदेश के विशाखापत्तनम और ओडिशा के गोपालपुरा की ओर बढ़ रहा है. हुदहुद की वजह से तटीय इलाकों में तेज़ हवाएं चलने और भारी बारिश होने की आशंका है. मछुआरों को समुद्र में नहीं जाने की चेतावनी दी गई है. मार्क ज़करबर्ग की नरेंद्र मोदी से मुलाक़ात सोशल नेटवर्किंग वेबसाइट फ़ेसबुक के संस्थापक मार्क ज़करबर्ग दो दिन की भारत यात्रा पर हैं. आज वे प्रधानमंत्री नरेंद्र मोदी से मुलाक़ात कर सकते हैं. मुलाक़ात के दौरान इंटरनेट के प्रसार में साझेदारी, शिक्षा, ई-गवर्नेंस और फ़ेसबुक के ज़रिये ख़ुफ़िया जानकारी जैसे मुद्दों पर चर्चा हो सकती है. नोबेल शांति पुरस्कार डायनामाइट के अविष्कारक स्वीडन के वैज्ञानिक अल्फ्रेड नोबेल नोबेल पुरस्कारों की घोषणा का सिलसिला जारी है. आज नोबेल शांति पुरस्कार की घोषणा होने वाली है. नॉर्वे की नोबेल समिति का कहना है कि शांति प्रयासों के लिए उत्कृष्ट योगदान के लिए उसे इस वर्ष 278 नामांकन मिले हैं जो इस पुरस्कार के लिए नामांकनों की अब तक सबसे अधिक संख्या है. (बीबीसी हिन्दी के एंड्रॉएड ऐप के लिए यहां क्लिक करें. आप हमें फ़ेसबुक और ट्विटर पर भी फ़ॉलो कर सकते हैं.)

Summary:

दिल्ली विधानसभा को भंग करके फिर से चुनाव कराने के लिए आम आदमी पार्टी के नेता अरविंद केजरीवाल की याचिका पर सुप्रीम कोर्ट में आज सुनवाई होनी है.


Prompt:
Summarize the following text in Hindi.

Text:
विराट कोहली ने सोशल मीडिया वेबसाइट इंस्टाग्राम पर स्पिनर रविचंद्रन अश्विन के साथ एक लाइव बातचीत के दौरान ये बात कही. कोहली ने कहा, "मुझे नहीं पता आगे क्या होने वाला है, ये सोचकर भी अजीब लगता है कि खेलते समय कभी आप अपने आप चाहेंगे कि साथी खिलाड़ी के साथ मिलकर ताली बचाएँ, पर आप वो नहीं कर सकते, आपको हाथ जोड़ना होगा और पीछे हट जाना होगा." उन्होंने आगे कहा, "ये सुनने में अजीब लगता है, पर हो सकता है कि आगे ऐसा ही हो जाए, कम-से-कम तब तक जब तक कि कोई इलाज या टीका नहीं ढूँढ लिया जाता." हालांकि, कोहली ने ये भी माना कि लोगों को इन नए बदलावों को स्वीकार करने में परेशानी नहीं होगी. समाप्त भारतीय कप्तान ने कहा,"हम सबको ये अजीब लगेगा, मगर इसे अपनी ज़िंदगी का हिस्सा बनाने में मुश्किल नहीं होगी." आईसीसी के दिशा-निर्देश अंतरराष्ट्रीय क्रिकेट परिषद, आईसीसी ने 22 मई को क्रिकेट के दोबारा शुरू होने के बारे में दिशा-निर्देश जारी किए थे. आईसीसी ने कहा है, "एक चीफ़ मेडिकल ऑफ़िसर या बायोसेफ़्टी ऑफ़िसर नियुक्त करने के बारे में सोचना चाहिए जो सरकारी नियमों का पालन करवाने और जैव-सुरक्षा की योजना को लागू करवाने के लिए ज़िम्मेदार होगा." दिशानिर्देश में साथ ही मैचों से 14 दिन पहले खिलाड़ियों को अलग ट्रेनिंग कैंपों में रखने, उनका तापमान चेक करने, कोविड-19 की जाँच करने, खिलाड़ियों के सामानों के सैनिटाइज़ेशन और सोशल डिस्टैंसिंग का अभ्यास करने की ज़रूरत भी बताई गई. कहा गया कि खेल के मैदानों में खिलाड़ियों और अंपायरों को भी नियमों को मानना होगा जिसका मतलब ये है कि खिलाड़ी अब पहले की भांति अंपायर को टोपी, चश्मा, रूमाल, स्वेटर जैसी चीज़ें नहीं थमा सकेंगे. अंपायरों को भी गेंदों को छूते समय दस्ताने पहनने पड़ सकते हैं. बॉल को सुरक्षित रखने के लिए खिलाड़ियों को उस पर थूक नहीं लगाना होगा, और गेंद को छूने के बाद आँख, नाक, मुँह को नहीं छूना होगा. आईसीसी ने कहा कि यात्रा के लिए चार्टर्ड विमानों और सीटों के बीच सुरक्षित दूरी बनाने पर भी विचार किया जाना चाहिए. मार्च के महीने से ही एक भी अंतरराष्ट्री क्रिकेट मैच नहीं हो सका है. हालाँकि, इंग्लैंड और वेस्टइंडीज़ एक सुरक्षित वातावरण में जुलाई में तीन टेस्ट मैचों की सिरीज़ खेलने की योजना बना रहे हैं. (बीबीसी हिन्दी के एंड्रॉएड ऐप के लिए आप यहां क्लिक कर सकते हैं. आप हमें फ़ेसबुक, ट्विटर, इंस्टाग्राम और यूट्यूब पर फ़ॉलो भी कर सकते हैं.)

Summary:

भारतीय क्रिकेट टीम के कप्तान विराट कोहली का कहना है कि कोरोना संकट के इस दौर में जब दोबारा क्रिकेट शुरू होगा तो वो पहले जैसा खेल रहेगा या नहीं.


Prompt:
Summarize the following text in Hindi.

Text:
इस भूकंप से नेपाल की कई एतिहासिक धरोहरों को भी काफ़ी नुकसान हुआ. ये है काठमांडू का धरहरा टावर जो भूकंप में ध्वस्त हो गया. इसमें पहली तस्वीर 27 अक्टूबर 1998 की है जबकि दूसरी 26 अप्रैल 2015 की है. काठमांडू घाटी की सात यूनेस्को हेरिटेज साइट्स में से चार को भूकंप से ख़ासा नुकसान हुआ है. काठमांडू के दरबार स्क्वैयर को भी क्षति पहुंची है. यहां 19वीं शताब्दी तक नेपाली राजघराने का आवास था. दरबार स्क्वैयर काठमांडू की 13 फऱवरी 2013 और 27 अप्रैल 2015 की तस्वीरें. भूकंप की वजह से कई इमारतें मलबे में तब्दील हो गईं. काठमांडू का दरबार स्क्वैयर. पहली फरवरी 2015 है और दूसरी 27 अप्रैल 2015 की. समाप्त नौ मंजिला धरहरा टावर की ऊंचाई 60 मीटर थी और इसे 1832 में बनाया गया था. धरहरा टावर का भूकंप के पहले और बाद में सेटेलाइट से लिया गया चित्र. भूकंप के बाद मैदानों और स्टेडियमों में राहत शिविर बनाए गए हैं. अपना घर गंवा चुके लोग यहां आसरा ले रहे हैं. जो लोग घर जाने से डर रहे हैं, उनके लिए भी ये ठिकाना बना हुआ है. काठमांडू स्टेडियम की भूकंप के पहले और बाद में ली गई तस्वीरें. नेपाल के भक्तपुर में भूकंप से आधी से ज़्यादा इमारतों के ध्वस्त होने की ख़बर है. यहां 80 फ़ीसदी मंदिरों को नुकसान हुआ है. भक्तपुर नेपाल की राजधानी काठमांडू के पूर्व में स्थित है. अक्टूबर 2014 और 27 अप्रैल 2015 को ली गई तस्वीरें. भूकंप से प्रभावित नेपाल की मदद के लिए अंतरराष्ट्रीय बचाव दल और मेडिकल विशेषज्ञ पहुंचे हुए हैं. ये तलाश और राहत अभियान में हिस्सा ले रहे हैं. ये तस्वीरें दरबार स्क्वैयर, भक्तपुर की है जिनमें पहली फरवरी 2015 को ली गई जबकि दूसरी भूकंप के बाद की है. (बीबीसी हिन्दी के एंड्रॉएड ऐप के लिए आप यहां क्लिक कर सकते हैं. आप हमें फ़ेसबुक और ट्विटर पर फ़ॉलो भी कर सकते हैं.)

Summary:

नेपाल में पिछले हफ़्ते आए 7.8 तीव्रता के भूकंप से अब तक पांच हज़ार लोगों की मौत हो गई और हज़ारों लोग घायल हो गए.


Prompt:
Summarize the following text in Hindi.

Text:
फ़्लेमिंग की नई आधिकारिक जीवनी में उन्होंने कहा है कि उन्हें विश्व कप के दौरान इंग्लैंड के शहर लेस्टर के एक होटल में संपर्क किया गया था. फ़्लेमिंग ने स्पोर्ट्स प्रोमोटर असीम खेत्रपाल से अपनी बातचीत का भी ब्योरा दिया. जिसमें असीम ने कहा था, "मैच फ़िक्सिंग में शीर्ष एथलीट भी शामिल हैं." हालांकि खेत्रपाल ने इन आरोपों का खंडन करते हुए कहा है कि वे इस झूठ के लिए फ़्लेमिंग पर क़ानूनी कार्रवाई करेंगे. असीम ने फ़्लेमिंग से ये भी कहा, "अगर आप जानना चाहते हैं कि असली पैसा कहाँ हैं तो यह मैच फ़िक्सिंग सिंडिकेट के हाथों में हैं और यह दुनियाभर में चल रहा है." सट्टेबाज़ों से संपर्क कथित भारतीय सट्टेबाज़ संजीव चावला के सहयोगी माने जाने वाले खेत्रपाल ने फ़्लेमिंग को उदाहरण देते हुए ये भी कहा था कि आप कभी-कभी यह देखते हैं कि मैनचेस्टर यूनाइटेड भी अपना मैच हार जाता है तो आंद्रे अगासी भी टूर्नामेंट से बाहर हो जाते हैं. खेत्रपाल का कहना था कि यह सिर्फ़ संयोगवश नहीं होता. फ़्लेमिंग का कहना है कि खेत्रपाल ने उन्हें बताया था कि दुनियाभर में ऐसे कई लोग मौजूद हैं जिन्हें वह फ़ोन करके अपने सिंडिकेट में समय-समय पर शामिल करते रहते हैं. फ़्लेमिंग के मुताबिक़ खेत्रपाल ने उन्हें एकमुश्त दो लाख पाउंड यानी क़रीब एक करोड़ 60 लाख रुपए देने की पेशकश की थी. इसके बाद एक साल के अंदर क़रीब 80 लाख रुपए और देने का प्रस्ताव भी रखा गया था. फ़्लेमिंग के अनुसार उन्होंने खेत्रपाल को इसमें शामिल होने से इनकार कर दिया था. फ़्लेमिंग ने बताया कि उन्होंने इस बारे में टीम मैनेजर जॉन ग्राहम को सूचित कर दिया था. साथ ही उन्होंने स्कॉटलैंड यॉर्ड के ख़ुफ़िया अधिकारियों को भी बयान दिया था जिसके बाद ही वे 2000 में न्यूज़ीलैंड आए थे. इसके छह महीने बाद ही इंग्लैंड के खिलाड़ी क्रिस लुईस भी कुछ इसी तरह के दावे के साथ मीडिया के सामने आए थे. खेत्रपाल ने इससे इनकार किया था कि उन्होंने लुईस को तीन लाख पाउंड देने की पेशकश की थी.

Summary:

न्यूज़ीलैंड की क्रिकेट टीम के कप्तान स्टीफ़ेन फ़्लेमिंग ने दावा किया है कि 1999 के विश्व कप के दौरान मैच फ़िक्सिंग के लिए भारतीय सट्टेबाज़ ने क़रीब एक करोड़ 60 लाख रुपए की पेशकश की थी.


Prompt:
Summarize the following text in Hindi.

Text:
वे पिछले कुछ सालों में ही धर्मपरिवर्तन कर मुसलमान बने थे. जेम्स उजामा नाम के 38 वर्षीय व्यक्ति को अमरीका में सन 2002 में गिरफ़्तार किया गया था. उनके ख़िलाफ़ लगाए गए आरोपों में से एक अमरीका में 'आतंकवादी' कैंप शुरु करने की योजना बनाना था. जब उन्होंने अपने ख़िलाफ़ चल रही न्यायिक जाँच में सहयोग देना स्वीकार किया तब उनके ख़िलाफ़ लगे कई आरोप नहीं लाए गए. उनके ख़िलाफ़ केवल एक आरोप पर ही मुकदमा चलाया गया और वह था उनका तालेबान को मदद देना. उन्होने 1990 के दशक में धर्मपरिवर्तन किया और वे सीएटल में दार-उस-सलाम मसजिद शुरु करने वालों में से एक थे. इस मामले में जाँच के दौरान अमरीकी अधिकारियों ने उनसे लंदन स्थित इस्लामी कट्टरपंथी अबु हम्ज़ा के बारे में भी जानकारी हासिल की थी.

Summary:

अमरीका में एक ऐसे व्यक्ति को दो साल की कैद की सज़ा सुनाई गई है जिसने अफ़ग़ानिस्तान के पूर्व तालेबान शासकों की मदद करना स्वीकार किया था.


Prompt:
Summarize the following text in Hindi.

Text:
माओवादियों के एक प्रवक्ता का कहना था कि राजशाही को समाप्त करने की उनकी माँग का कोई हल नहीं निकला है. नेपाल के प्रधानमंत्री गिरिजा प्रसाद कोईराला के साथ हुई बैठक में माओवादियों की माँगों को लेकर कोई समाधान नहीं निकला. प्रधानमंत्री के निवास पर हुई बैठक का माओवादी नेता प्रचंड और बाबूराम भट्टाराई और उनके मंत्री बहिष्कार कर चले गए. वरिष्ठ माओवादी नेता कृष्ण बहादुर महारा ने पत्रकारों को बताया कि उन्होंने इस्तीफ़े दे दिए हैं. नेपाल की आठ पार्टियों की अंतरिम सरकार में माओवादियों को पाँच मंत्री पद दिए गए थे. विवाद माओवादियों की मांग है कि चुनाव से पहले अंतरिम सरकार देश को गणराज्य घोषित करे जबकि गठबंधन के अन्य घटक चुनाव बाद इसकी घोषणा करना चाहते हैं. ग़ौरतलब है कि पिछले साल नेपाल में माओवादी नेताओं ने दशकों पुराने संघर्ष को ख़त्म करते हुए सरकार में शामिल होने का फ़ैसला किया था. नेपाल में नवंबर में चुनाव होने हैं जिसमें राजशाही के भविष्य के बारे में फ़ैसला होगा. संवाददाताओं का मानना है कि इन चुनावों में माओवादी का प्रदर्शन अच्छा नहीं रहने की आशंका व्यक्त की जा रही है. उल्लेखनीय है कि दो साल पहले राजा के ख़िलाफ़ नेपाल की जनता में नाराज़गी बढ़ गई थी और बड़े जन आंदोलन के बाद उन्होंने संसद को बहाल करते हुए अंतरिम सरकार को सत्ता सौंप दी थी.

Summary:

नेपाल के पूर्व माओवादी विद्रोहियों ने अंतरिम सरकार से अलग होने की घोषणा की है.


Prompt:
Summarize the following text in Hindi.

Text:
भारत में बाघों की एक प्रमुख शरणस्थली राजस्थान के रणथंभौर राष्ट्रीय उद्यान में बाघों की सुरक्षा के लिए अदालत ने महत्वपूर्ण दिशा-निर्देश दिए हैं. कोर्ट के अनुसार उद्यान में कैमरे तो जा सकेंगे लेकिन उनका फ़्लैश वहाँ हरक़त में नहीं आएगा. हाईकोर्ट ने ये निर्देश राष्ट्रीय उद्यान में पर्यटक वाहनों की नीति को लेकर दायर एक याचिका पर सुनवाई के दौरान दिए. इस मामले में अदालत की सहायता कर रहे वक़ील महेंद्र सिंह कच्छावा ने बीबीसी को बताया कि अदालत ने बाघ उद्यान के आसपास वाणिज्यिक गतिविधियाँ रोकने और अतिक्रमण हटाने की भी हिदायत दी है. अदालत ने राष्ट्रीय उद्यान मे डीज़ल वाहनों का प्रवेश वर्जित कर दिया है और सीएनजी एवं पेट्रोल वाहनों की ही इज़ाज़त दी है. न्यायालय ने कहा कि इस उद्यान पर राज्य पर्यटन निगम का कोई अधिकार नहीं होगा और आवंटित धनराशि सीधे मुख्य वन्य जीव प्रतिपालक के नाम ही जाएगी. वन्य जीव कल्याण पर काम कर रहे महेंद्र सिंह कच्छावा कहते हैं,"जंगली जानवरों की हिफ़ाज़त और परवरिश के लिए यह बहुत ज़रूरी फ़ैसला है." रणथंभौर शुष्क पतझड़ी वनों वाला रणथंभौर अरावली और विंध्य पर्वत श्रंखलाओं का मिलन स्थल भी है. कोई 392 वर्ग किलोमीटर में फैले इस राष्ट्रीय उद्यान में बाघ सदियों से पनाह लेते रहे हैं. रियासत काल में यह जयपुर राजघराने का शिकारगाह था. आज़ादी के बाद 1961 में इंग्लैंड की महारानी पूर्व राजपरिवार की अतिथि बनकर आईं तो रणथंभौर में बाघ का शिकार किया गया था. आधिकारिक तौर पर ये कहना मुश्किल है कि वहाँ कितने बाघ हैं. वन विभाग के सूत्रों के मुताबिक अभी वहाँ 32 बाघ हैं जबकि 13 शावक भी घूमते हुए पाए गए हैं. तीन दिन पहले दो मादा शावक रणथंभौर के एक वीरान कुएं में गिरकर मौत का शिकार हो गए. बाघों को यहाँ देखना आसान है. इसलिए हर साल कोई एक लाख से अधिक पर्यटक रणथंभौर आते हैं.

Summary:

राजस्थान के हाईकोर्ट ने रणथंभौर राष्ट्रीय उद्यान में शिकार होने की सूरत में उद्यान निदेशक को ज़िम्मेदार मानने की बात कही है.


Prompt:
Summarize the following text in Hindi.

Text:
स्थानीय टीवी चैनलों पर सुबह के अधिकांश बुलेटिन में देश भर में 'ब्लैक डे' मनाए जाने की ख़बर प्रमुखता से छाई रही. प्रधानमंत्री नवाज़ शरीफ़ ने भी इस मौके पर कश्मीरियों के साथ एकजुटता जाहिर की. उन्होंने कहा, "हम कश्मीर के लोगों को कभी भी अकेला नहीं छोड़ेंगे. सभी कूटनीतिक, राजनीतिक और मानवाधिकार मंचों पर हम उनके लिए लड़ेगें." नवाज़ शरीफ़ ने भारत प्रशासित कश्मीर में मीडिया पर लगाई गई पाबंदी की आलोचना की. उन्होंने कहा कि भारत कश्मीरियों के दिल पर पाबंदी नहीं लगा सकता, उनकी आवाज को नहीं दबा सकता क्योंकि सोशल मीडिया अब उनकी आवाज बुलंद करने का कारगर हथियार बन चुका है. समाप्त शरीफ़ का ये बयान ऐसे वक़्त में आया है जब भारत प्रशासित कश्मीर में 8 जुलाई को हिज़्बुल मुजाहिद्दीन कमांडर बुरहान वानी की मुठभेड़ में मौत होने के बाद से कश्मीर में लगातार हिंसा और तनाव का माहौल है. बुरहान वानी के मारे जाने के बाद से अब तक सुरक्षा बलों और नागरिकों के बीच हुई हिंसक झड़पों में 45 से अधिक लोगों की मौत हो गई है जबकि कई लोग घायल हुए हैं. सरकार ने मंत्रालयों, विभागों और प्रांतीय सरकारों तक को ब्लैक डे मनाने के निर्देश दिए हैं और कहा है कि वे भारत के 'अत्याचार' के ख़िलाफ प्रतिरोध दर्ज करें. यही नहीं, सभी सरकारी अधिकारियों को बांह पर काली पट्टी बांधने को कहा गया है. दोपहर की नमाज़ के बाद कश्मीरियों के लिए विशेष प्रार्थना भी रखी गई. कश्मीर मसले पर दुनिया भर का ध्यान आकर्षित करने के लिए पाकिस्तान और पाकिस्तान प्रशासित कश्मीर में जगह जगह जुलूस और कार्यक्रम भी रखे गए हैं. इस बीच पाकिस्तान ट्विटर पर सुबह से #BlackDay ट्रेंड कर रहा है. यूजर्स ट्वीट के जरिए कश्मीरी 'भाइयों' के प्रति समर्थन और एकजुटता जाहिर कर रहे हैं. (बीबीसी मॉनिटरिंग दुनिया भर के टीवी, रेडियो, वेब और प्रिंट माध्यमों में प्रकाशित होने वाली ख़बरों पर रिपोर्टिंग और विश्लेषण करता है. आप बीबीसी मॉनिटरिंग की खबरें ट्विटर और फ़ेसबुक पर भी पढ़ सकते हैं. बीबीसी हिन्दी के एंड्रॉएड ऐप के लिए आप यहां क्लिक कर सकते हैं. आप हमें फ़ेसबुक और ट्विटर पर फ़ॉलो भी कर सकते हैं.) (बीबीसी हिन्दी के एंड्रॉएड ऐप के लिए यहां क्लिक करें. आप हमें फ़ेसबुक और ट्विटर पर भी फ़ॉलो कर सकते हैं.)

Summary:

पाकिस्तान भारत प्रशासित कश्मीर में जारी हिंसा के ख़िलाफ़ वहां के लोगों के साथ एकजुटता जाहिर करने के लिए बुधवार को ब्लैक डे मना रहा है.


Prompt:
Summarize the following text in Hindi.

Text:
बलवंत खन्ना कहते हैं कि पॉयलट ट्रेनिंग के चक्कर में उनकी पढ़ाई भी छूट गई. बलवंत कहते हैं, “बचपन में अपने गांव से कभी कभार आसमान से उड़ते हवाई जहाज़ देख कर मैं ख़ुश हो जाता था. जब पायलट प्रशिक्षण की बात सुनी तो आप सोच नहीं सकते कि मैं कितना ख़ुश था.” बलवंत ने कृषि विश्वविद्यालय की अपनी पढ़ाई छोड़ी और पायलट प्रशिक्षण में शामिल हो गए. लेकिन एक दिन राज्य सरकार ने अचानक प्रशिक्षण योजना बंद कर दी. ग़रीबी रेखा से नीचे जीवन यापन करने वाले बेरोज़गार बलवंत कहते हैं, “मैं कहीं का नहीं रहा. ना एग्रीकल्चर की पढ़ाई कर सका और ना ही पायलट बन सका.” समाप्त पढ़ें विस्तार से छत्तीसगढ़ सरकार ने ग़रीब और पिछड़े वर्ग के लिए 2007 में पायलट प्रशिक्षण योजना शुरू की थी. सरकार ने साईं फ़्लाईटेक नामक कंपनी के साथ क़रार किया और बाक़ायदा परीक्षा आयोजित कर के हज़ारों ग़रीब नौजवानों में से योग्य प्रतिभागियों को डेढ़ साल के प्रशिक्षण के लिए चुना. हरेक प्रशिक्षु पायलट के लिए सरकार ने लगभग 14 लाख रुपए का भुगतान कंपनी को किया. पायलट प्रशिक्षण के लिए चुने गए इन नौजवानों की आंखों में सपना था और उस सपने के सच होने की उम्मीद भी. लेकिन प्रशिक्षण पूरा हो पाता, उससे पहले ही प्रशिक्षण देने वाली कंपनी साईं फ़्लाईटेक एक दिन अपना बोरिया बिस्तर बांध कर रवाना हो गई. राज्य सरकार की इस योजना ने दम तोड़ दिया और हर साल पायलट प्रशिक्षण योजना में चुने जाने वाले नौजवानों के चांद-तारों को छूने के सपने तार-तार हो गए. पड़ोसी राज्य झारखंड से भी 30 बच्चों को प्रशिक्षण के लिए भेजा गया लेकिन उन बच्चों का भी प्रशिक्षण अधूरा ही रह गया. मस्तूरी इलाक़े के सुशील खांडे बनना तो चाहते थे पायलट, लेकिन बड़ी मुश्किल से अब पटवारी का काम मिला है. वे गांव-घर में इन दिनों ज़मीन की नाप जोख का काम करते हैं. 'अब मैं पटवारी हूँ' सुशील खांडे. सुशील खांडे कहते हैं, “मैंने सरकार की पायलट प्रशिक्षण योजना के लिए अपनी इंजीनियरिंग की पढ़ाई छोड़ दी थी. लेकिन 89 घंटे की फ़्लाइंग के बाद मेरी पायलट ट्रेनिंग बंद हो गई. न मैं इंजीनियर बना, ना ही पायलट. अब पटवारी हूं.” राज्य के मुख्यमंत्री रमन सिंह अब भी गाहे-बगाहे अपने भाषणों में पायलट प्रशिक्षण योजना का उल्लेख करते हैं लेकिन हालत ये है कि बंद हो चुकी प्रशिक्षण योजना के पूरे दस्तावेज़ भी सरकार के पास उपलब्ध नहीं है. आदिवासी विभाग की सहायक आयुक्त गायत्री नेताम. यहां तक कि प्रशिक्षण ले रहे पूरे बच्चों की संख्या और नाम-पता भी विभाग के पास नहीं है. आदिवासी विभाग की सहायक आयुक्त गायत्री नेतम कहती हैं, “जिन ग़रीब, आदिवासी और पिछड़े बच्चों ने ठीक से ट्रेन नहीं देखी हो, उनके लिए ये कल्पना से परे की योजना थी. इसका बंद हो जाना दुर्भाग्यजनक है.” गायत्री नेतम का कहना है कि प्रशिक्षण बीच में ही छोड़ने वाली साईं फ़्लाईटेक के ख़िलाफ़ उन्होंने पिछले छह महीने में कई बार थाने में रिपोर्ट दर्ज करवाने की कोशिश की. लेकिन हर बार उन्हें काग़ज़ात का हवाला दे कर वापस लौटा दिया जाता है. मोदी से गुहार गायत्री कहती हैं, “हमारी कोशिश है कि साईं फ़्लाईटेक के ख़िलाफ़ कार्रवाई हो और उससे पैसों की वसूली भी की जाए.” कुछ सरकारी अफ़सरों का कहना है कि सरकार फिर से इस प्रशिक्षण योजना को शुरू कर सकती है. पायलट बनने की उम्मीद मन में पाले बच्चों को भी अफ़सर और नेता यही भरोसा दिला रहे हैं. इसी सप्ताह कुछ प्रशिक्षु पायलटों ने प्रधानमंत्री नरेंद्र मोदी को ‘स्किल डेवेलपमेंट’ का हवाला देते हुए, इस योजना को शुरू करने का अनुरोध किया है. लेकिन ऐसे समय में, जबकि राज्य सरकार आदिवासियों और किसानों की तमाम योजनाओं के बजट में भारी कटौती कर रही है, हवाई जहाज़ उड़ाने का प्रशिक्षण अधूरा छोड़ चुके नौजवानों को सरकारी उम्मीद हवा-हवाई ही लग रही है. (बीबीसी हिन्दी के एंड्रॉएड ऐप के लिए यहां क्लिक करें. आप हमें फ़ेसबुक और ट्विटर पर भी फ़ॉलो कर सकते हैं.)

Summary:

जांजगीर-चांपा ज़िले में हिर्री गांव के बलवंत खन्ना को पांच साल पहले जब छत्तीसगढ़ सरकार ने पायलट प्रशिक्षण के लिए चुना तो उन्हें लगा कि उनके सपने अब साकार होने के दिन आ गए हैं.


Prompt:
Summarize the following text in Hindi.

Text:
समाचार एजेंसी पीटीआई के अनुसार नांगलोई के पास दो बाईक सवारों ने एक बच्ची को घर के सामने से अग़वा कर लिया. बाद में ख़ून से लथपथ बच्ची का शरीर पास के पार्क से बरामद किया गया. दूसरे मामले में पांच साल की एक बच्ची के कुकर्म के लिए प्रकाश, रेवती और सीताराम के ख़िलाफ़ मामला दर्ज हुआ है. डिप्टी कमीशनर ऑफ़ पुलिस भैरों सिंह गुर्जर ने बताया कि भारतीय दंड संहिता और पोस्को की धाराओं के तहत आनंद विहार पुलिस स्टेशन में केस दर्ज किया गया है. केंद्र-दिल्ली में ठनी दोनों बच्चियों का इलाज फ़िलहाल अस्पताल में जारी है. समाप्त दिल्ली महिला आयोग की अध्यक्ष स्वाति मालीवाल ने ट्वीट कर कहा है कि वे शनिवार को बच्ची से मिली. बच्ची को गंभीर चोट आई है. दिल्ली के मुख्यमंत्री अरविंद केजरीवाल ने प्रधानमंत्री नरेंद्र मोदी से एक ट्वीट संदेश में पूछा है, ''बार-बार बलात्कार की घटनाएं शर्मनाक और चिंताजनक हैं. सुरक्षा देने में दिल्ली पुलिस पूरी तरह नाकाम रही है. प्रधानमंत्री और उनके राज्यपाल क्या कर रहे हैं?'' उन्होंने लिखा है कि मोदी ''या तो मामले में हस्तक्षेप करें या तो वे दिल्ली पुलिस को दिल्ली की जनता की चुनी सरकार को नियंत्रित करने दें. ‘या खुद करो या दूसरों को करने दो’.'' केजरीवाल ने कहा है कि पुलिस का नियंत्रण साल भर के लिए दिल्ली सरकार को दिया जाए अगर उस बीच हालात नहीं बदलते हैं तो फ़ैसला वापस ले लिया जाए. (बीबीसी हिन्दी के एंड्रॉएड ऐप के लिए यहां क्लिक करें. आप हमें फ़ेसबुक और ट्विटर पर फ़ॉलो भी कर सकते हैं.)

Summary:

दिल्ली में दो नाबालिग़ बच्चियों के साथ शुक्रवार को सामूहिक बलात्कार की घटनाएं सामने आई हैं.


Prompt:
Summarize the following text in Hindi.

Text:
आईपीएल में इस बार दिल्ली के लिए खेेलेंगे युवराज सिंह इसकी वजह है उनका एक बयान जिसमें उन्होंने भारतीय कप्तान महेंद्र सिंह धोनी को घमंडी इंसान बताया है. एक टीवी चैनल से साथ बातचीत में धोनी के लिए अपशब्दों का इस्तेमाल करते हुए योगराज कह रहे हैं कि एक दिन उन्हें रोटी भी नहीं मिलेगी. वीडियो में योगराज युवराज सिंह को वर्ल्ड कप के लिए भारतीय टीम में न लिए जाने पर भी बरस रहे हैं. ट्विटर पर छाए योगराज ट्विटर पर योगराज सिंह के इस बयान की चर्चा हो रही है और ज़्यादातर लोग उनकी खिल्ली उड़ा रहे हैं. समाप्त ट्विटर हैंडल @KingDrunkard से लिखा गया है, "योगराज सिंह पूरी कोशिश कर रहे हैं कि उन्हें बिग बॉस 9 के लिए चुना लिया जाए." युवराज सिंह 2011 में वर्ल्ड कप जीतने वाली टीम के सदस्य रहे हैं वहीं @iLazyLad का कहना है, "कैंसर के बाद, युवराज सिंह के करियर के लिए योगराज सिंह कहीं ज्यादा परेशानियां खड़ी कर रहे हैं." @SonaliThakker ने ट्वीट किया है, "युवराज सिंह को कीमोथेरेपी करानी पड़ी, अब योगराज सिंह के लिए साइकोथेरेपी कराने का समय है." कई लोग ये भी कह रहे हैं कि धोनी पर टिप्पणी कर योगराज सिंह सुर्खियों में आना चाहते हैं. @IamMadhurendra ने लिखा, "योगराज सिंह प्रचार पाने के भूखे हैं. वो हमेशा सुर्खियों में आने की कोशिश करते हैं. धोनी की आलोचना के पीछे भी यही वजह है. " लेकिन चंद लोग योगराज के बयान का समर्थन भी कर रहे हैं. @KingOfWrongs का कहना है, "योगराज जो कह रहे हैं, वो बिल्कुल सच है." (बीबीसी हिन्दी के एंड्रॉएड ऐप के लिए यहां क्लिक करें. आप हमें फ़ेसबुक और ट्विटर पर भी फ़ॉलो कर सकते हैं.)

Summary:

मंगलवार को आईपीएल 8 के आगाज़ से पहले क्रिकेटर युवराज सिंह के पिता योगराज सिंह ट्विटर पर ट्रेंड करने लगे.


Prompt:
Summarize the following text in Hindi.

Text:
इन कॉल सेंटरों को नाम दिया गया है 'जानकारी' और ये आम लोगों को सूचना का अधिकार क़ानून के तहत जानकारी उपलब्ध करवाने में मदद करेंगे. इन कॉल सेंटरों की औपचारिक शुरुआत 29 जनवरी से की जा रही है. राज्य सरकार की इस योजना के तहत अब लोग इन कॉल सेंटरों में फ़ोन करके अपनी ज़रूरत की जानकारी संबंधित विभाग से माँग सकेंगे. और तो और, सूचना माँगने का भुगतान भी फ़ोन के ज़रिए ही किया जा सकेगा. सूचना माँगने के लिए 10 रूपए की फीस रखी गई है जो इन कॉल सेंटरों की मदद से सूचना माँगने की स्थिति में फोन करने वाले के टेलीफ़ोन बिल में ही शामिल कर ली जाएगी. हालांकि ई-गवर्नेंन्स के कई और तरीके के प्रयोग देश के कुछ अन्य राज्यों में होते रहे हैं पर सूचना का अधिकार क़ानून को प्रभावी बनाने के लिए इस तरह का यह देशभर में पहला प्रयोग है. अगर यह योजना प्रभावी तरीके से लागू हो पाती है तो लोगों को सरकारी विभागों से कोई भी जानकारी हासिल करने का एक आसान ज़रिया मिल सकेगा. सरकारी शैली दरअसल, आम लोगों के लिए किसी भी सरकारी विभाग से कोई जानकारी हासिल करना कोई आसान काम नहीं होता. सूचना का अधिकार क़ानून का प्रयोग कर रहे कुछ लोगों का ऐसा अनुभव रहा है कि जब भी उन्होंने कोई जानकारी हासिल करने के लिए आवेदन दाखिल किया है, सरकारी अधिकारी आवेदन की भाषा और प्रारूप की कमियों का फायदा उठाकर जानकारी देने से बचते रहे हैं. ऐसे में एक कम पढ़े-लिखे या अशिक्षित व्यक्ति के लिए तो सरकारी विभागों से जानकारी माँगना और भी कठिन काम है. बिहार के मुख्यमंत्री सचिवालय के विशेष सचिव चंचल कुमार ने बीबीसी को बताया, "इन कॉल सेंटरों को ऐसे ही लोगों को ध्यान में रखकर शुरु किया जा रहा है जो या तो अशिक्षित हैं और या फिर उन्हें सूचना माँगने के लिए एक सही आवेदन तैयार करने में दिक्कत होती है." चंचल बताते हैं, "इस योजना के शुरू होने के बाद लोगों को मीलों यात्रा करके ज़िले और राज्य के मुख्यालय तक आवेदन करने के लिए जाने की ज़रूरत नहीं रह जाएगी. लोगों की ज़रूरत के मुताबिक प्रारूप तैयार करना और संबंधित विभाग तक आवेदन पहुँचाने का जिम्मा इन कॉल सेंटरों का ही होगा." इन कॉल सेंटरों को शुरू करने में मदद कर रहे जन संगठनों का कहना है कि ऐसा करने से लोगों के समय और पैसे दोनों की बचत होगी. व्यवहारिक दिक्कतें हालांकि इसे योजना के प्रभावी होने को लेकर कुछ सवाल भी उठाए जा रहे हैं. सूचना का अधिकार क़ानून और सरकारी विभागों की कार्यशैली पर काम कर चुके कुछ विशेषज्ञों का मानना है कि कॉल सेंटरों के शुरू होने भर से ही सरकारी महकमे को जवाबदेह बनाने का काम पूरा नहीं होने वाला है. जानकारों का मानना है कि कॉल सेंटरों की भूमिका केवल आवेदन या अपील करवाने तक ही सीमित है. लोगों को पूरी और सही जानकारी देना विभागों के अधिकारियों की इस क़ानून के प्रति गंभीरता और उनकी अपनी कार्यशैली पर निर्भर करेगा. साथ ही उन लोगों के लिए इस योजना की उपयोगिता को लेकर भी सवाल उठाए जा रहे हैं जिन्हें अगर सूचना मिलती भी है तो वे उसे समझ पाने और इस्तेमाल कर पाने में अक्षम हैं. ग़ौरतलब है कि सरकारी विभागों में कई सूचनाएँ ऐसी आधिकारिक और तकनीकी भाषा में होती हैं जिन्हें समझ पाना आम आदमी के बस में नहीं है. इस बारे में क़ानून में कोई ठोस प्रावधान नहीं है. देखना यह है कि पहले से ही कई योजनाओं के हवा महल खड़े कर चुकी बिहार सरकार या अन्य राज्यों की सरकारें ऐसे प्रयोगों और सूचना का अधिकार क़ानून के प्रति कितनी ईमानदार कोशिश कर पाती हैं.

Summary:

भारत में सूचना का अधिकार क़ानून के तहत लोगों को जानकारी देने के लिए कॉल सेंटरों के इस्तेमाल का सबसे पहला प्रयोग बिहार राज्य में किया जा रहा है.


Prompt:
Summarize the following text in Hindi.

Text:
जेन साकी उनके दफ़्तर का दावा है कि अमेरिका के इतिहास में ये पहली बार हुआ है. इस टीम का नेतृत्व केट बेडिंगफ़ील्ड करेंगी जो पूर्व में बाइडन के कैम्पेन की डिप्टी कम्युनिकेशन डायरेक्टर रही हैं. वहीं, राष्ट्रपति बराक ओबामा के कार्यकाल में व्हाइट हाउस की कम्युनिकेशन डायरेक्टर रहीं जेन साकी बाइडन की प्रेस सचिव होंगी. बाइडन ने वादा किया है कि वो अपने प्रशासन को विविध बनाएँगे जो देश की विविधता को दर्शाएगा. समाप्त बाइडन ने अपने बयान में कहा, "'मुझे ये घोषणा करते हुए गर्व हो रहा है कि व्हाइट हाउस की पहली सीनियर कम्युनिकेशन टीम में सब महिलाएँ होंगी. "ये योग्य, अनुभवी कम्यूनिकेटर्ज़ काम में विविध नज़रिया लेकर आएँगी और इस देश को फिर से बनाने की हम सबकी साझा प्रतिबद्धता के साथ आएँगी." निर्वाचित उपराष्ट्रपति कमला हैरिस की दो मुख्य प्रेस अधिकारी होंगी सिमोन सैंडर्स और ऐश्ली एटीन. कैबिनेट के पदों की तरह प्रेस दफ़्तर को सीनेट की रज़ामंदी की ज़रूरत नहीं होती. चुनाव जीतने के बाद से बाइडन प्रमुख कैबिनेट पदों के लिए अपनी 'पहली पसंद' के नाम सामने रख रहे हैं. पिछले हफ़्ते उन्होंने कहा कि "उनका चुनाव एक ऐसी टीम होगी जो ये दर्शाएगा कि अमेरिका वापस आ गया है." उन्होंने कहा कि उनकी टीम दुनिया का नेतृत्व करने के साथ-साथ अपने देश को सुरक्षित रखेगी. इस बीच रविवार को बाइडन के पैर में हेयरलाइन फ़्रैक्चर हो गया जब वे अपने कुत्ते मेजर के साथ खेलते हुए फ़िसल गए. उनके डॉक्टर केविन ओ कॉनर के मुताबिक़ बाइडन को कई हफ़्तों के लिए एक वॉकिंग बूट पहनना पड़ेगा. आने वाली 20 जनवरी को उन्हें राष्ट्रपति पद की शपथ लेनी है. सोमवार 30 नवंबर को राष्ट्रपति के तौर पर उन्हें पहली ब्रीफ़िंग दी जाएगी जिसमें उन्हें गोपनीय ख़ुफ़िया जानकारी दी जाएगी. ऐसा इसलिए क्योंकि एक हफ़्ता पहले ही राष्ट्रपति के सत्ता हस्तांतरण की प्रक्रिया शुरू होने की घोषणा हो चुकी है. (बीबीसी हिन्दी के एंड्रॉएड ऐप के लिए आप यहां क्लिक कर सकते हैं. आप हमें फ़ेसबुक, ट्विटर, इंस्टाग्राम और यूट्यूबपर फ़ॉलो भी कर सकते हैं.)

Summary:

अमेरिका के नवनिर्वाचित राष्ट्रपति जो बाइडन ने अपनी सीनियर प्रेस टीम में सिर्फ़ महिलाओं को रखा है.


Prompt:
Summarize the following text in Hindi.

Text:
पुलिस के मुताबिक लड़की को धमकियां मिल रहीं थीं और ब्लैकमेल किया जा रहा था. ये घटना थरपारकर ज़िले के डालान-जो-टर्र गांव में हुई है. पीड़िता ने एक कुएं में कूदकर आत्महत्या कर ली. पुलिस का कहना है कि पीड़िता के परिजनों की शिकायत के आधार पर आत्महत्या के लिए उकसाने का मुकदमा दर्ज कर लिया गया है. इस मामले में अब तक एक व्यक्ति को गिरफ्तार किया गया है. लड़की के पिता का कहना है कि दिन पहले जब रात को उनकी आंख खुली तो देखा कि बेटी बिस्तर पर नहीं है. उन्होंने पड़ोसियों को जगाकर खोजबीन शुरू की. लेकिन उसके पैरों के निशान नहीं मिले. बीबीसी से बात करते हुए उन्होंने कहा कि जब वो लड़की को तलाश करते-करते अभियुक्त के घर की ओर गए तो उन्हें लड़की और उसके पैरों के निशान मिल गए. उन्होंने घर का घेराव किया तो अभियुक्त वहां मौजूद था. समाप्त रेप का मुकदमा लड़की के पिता ने बताया, उस वक्त रात के दो बज चुके थे. उसी समय हमने एक ज़ोरदार आवाज़ सुनी जो पास ही के एक कुएं से आई थी. उन्होंने बताया कि जब हम वहां पहुंचे तो कुएं के पास उसके पैरों के निशान थे. बाद में पुलिस ने पहुंच कर लाश को कुएं से निकाला. ये घटना चेलहार थाना क्षेत्र में हुई है. चेलहार थाने के एसएचओ मुश्ताक़ मलिक का कहना है कि लड़की के परिजनों ने जो शिकायत दी है वही मुकदमा दर्ज किया गया है. उनके मुताबिक, पुलिस को कुएं के आसपास लड़की के अलावा किसी और के पैरों के निशान नहीं मिले. मृतका के पिता के सात बच्चे हैं. उन्होंने बीते साल अपनी 18 साल की बेटी के साथ रेप का मुकदमा दर्ज करवाया था जिसमें तीन लोग अभियुक्त थे. पाकिस्तानी अख़बार डॉन की एक रिपोर्ट के मुताबिक उस समय के एसएसपी अबदुल्लाह अहमद ने कहा था कि मेडिकल रिपोर्ट में रेप की पुष्टि नहीं हुई. पाकिस्तान में हिंदू घरों को क्यों बनाया गया निशाना? हिंदू और मुसलमान पीड़िता के पिता का कहना है कि पुलिस ने उस समय तीनों अभियुक्तों को गिरफ्तार किया था लेकिन उन्हें तीन महीने बाद ही ज़मानत मिल गई थी. इसके बाद से ही वो धमकियां दे रहे थे. उन्होंने दावा किया है कि कोरोना की वजह से उनके मुकदमे की सुनवाई नहीं हो सकी. अब इस मुकदमे में 15 अक्तूबर को परिवार के कलमबंद बयान दर्ज किए जाने थे. पीड़िता भी अपने बयान पर क़ायम थी. उनका कहना है कि, उसे डराने के लिए धमकियां दी जा रहीं थी और दबाव बनाया जा रहा था जिसकी वजह से उसने खुदकुशी कर ली. इस मामले में पीड़िता और अभियुक्त एक ही गांव के हैं. डालान-जो-टर्र गांव भी उन इलाक़ों में शामिल है जहां हिंदू और मुसलमान साथ-साथ रहते हैं. जबकि थार रेगिस्तान की तकरीबन आधी आबादी हिंदू है. (बीबीसी हिन्दी के एंड्रॉएड ऐप के लिए आप यहां क्लिक कर सकते हैं. आप हमें फ़ेसबुक, ट्विटर, इंस्टाग्राम और यूट्यूबपर फ़ॉलो भी कर सकते हैं.)

Summary:

पाकिस्तान के सिंध प्रांत के रेगिस्तानी इलाक़े थार में पुलिस के मुताबिक बीते साल कथित तौर पर रेप का निशाना बनने वाली एक हिंदू लड़की ने आत्महत्या कर ली है.


Prompt:
Summarize the following text in Hindi.

Text:
इस दौरे के पहले चरण में ये फ़िल्मी सितारे टोरंटो, लॉस एंजिल्स, सैनफ्रांसिस्को, लंदन, ऐम्सटर्डम, न्यूयॉर्क, त्रिनिदाद ऐंड टौबोको और हस्टन जैसे दस प्रमुख शहरों में अपने स्टेज परफॉर्मेंस के जरिए दुनिया भर के लोगों का मनोरंजन करेंगे. इस दौरे में अमिताभ, अभिषेक और ऐश्वर्या के अलावा अक्षय कुमार, माधुरी दीक्षित के साथ साथ रितेश देशमुख और प्रीति जिंटा भी शामिल होंगे. 'अन्फ़ार्गेटेबल' दौरे की शुरुआत टोरंटो शहर में 18 जुलाई को एक रंगारंग कार्यक्रम के जरिए होगी और उसके बाद भारतीय फ़िल्मों के ये सितारे अपना जलवा बिखेरना शुरु करेंगे. इन सभी कलाकारों ने अपने व्यस्त शूटिंग शेड्यूल से समय निकालकर मुंबई में अपना अभ्यास भी शुरु कर दिया है. ये कलाकार इस अभ्यास के दौरान डॉयलाग से लेकर नृत्य तक के अभ्यास में जुट गए हैं. ऐसा पहली बार होगा जब फ़िल्मी दुनिया के प्रथम परिवार माने जाने वाले बच्चन परिवार के तीन सदस्य अमिताभ, अभिषेक और ऐश्वर्या एक साथ एक ही मंच से दुनिया भर के अपने प्रशंसकों से रूबरू होंगे. अभिषेक का इंतज़ार अभिषेक बच्चन इन दिनों अपनी फ़िल्म 'सरकार राज' के रिलीज़ होने का बड़ी बेसब्री से इंतज़ार कर रहे हैं. उन्होंने बताया,'' जैसा कि इस दौरे का नाम अन्फ़ार्गेटेबल है और ये पूरी दुनिया में भारतीय फ़िल्मों के प्रशंसकों के लिए न भूलने वाला ही अनुभव होगा. हम सभी अपने चाहने वालों के मनोरंजन के लिए पूरी जोर शोर से तैयारी कर रहे हैं. ऐश्वर्या अपनी फ़िल्मों के कुछ गानों के साथ साथ देवदास के डोला रे में माधुरी दीक्षित के साथ परफॉर्म करेंगी.'' उनका कहना था,'' इस दौरे का हिस्सा बनकर मैं काफ़ी खुश हूँ और अपने परिवार के साथ कजरारे गाने पर परफॉर्म करने के साथ साथ अपने दोस्तों अक्षय, माधुरी, प्रीति और रितेश की परफॉर्मेंस को लेकर खास उत्साहित हूँ. ये बहुत ही यादगार दौरा होगा.'' मशहूर अभिनेत्री प्रीति जिंटा और रितेश देशमुख भी इस दौरे की तैयारी में लगे हैं. इस दौरे का ख़ास आकर्षण रहेंगे खिलाड़ी अक्षय कुमार और माधुरी दीक्षित. इन सभी कलाकारों के परफॉर्मेंस के लिए विशेष संगीत देने का काम करेगी संगीत की मशहूर जोड़ी विशाल-शेखर और कोरियोग्राफ़ी का जिम्मा संभालेंगे मशहूर कोरियोग्राफ़र श्यामक डावर.

Summary:

बच्चन परिवार सहित कई फ़िल्मी कलाकारों का विश्व दौरा ‘अन्फ़ार्गेटेबल’ जुलाई से शुरु होने जा रहा है.


Prompt:
Summarize the following text in Hindi.

Text:
वह भारत की आर्थिक राजधानी मुबंई के अंतरराष्ट्रीय हवाई अड्डे के एक रनवे के नज़दीक वर्षों पुरानी झुग्गी बस्ती में एक छोटे-सी झोपड़ी में रहती है. आज़ाद नगर की संकरी गलियों वाली इस झोपड़पट्टी में कई घर पचास वर्षो से भी ज़्यादा पुराने हैं. इन गलियों में ज़्यादातर छोटी फ़ैक्टरियों में काम करने वाले कामगार रहते हैं. अब सरकार ने एयरपोर्ट की ज़मीन पर अनाधिकृत रूप से 200 एकड़ में फैली इन झुग्गियों को हटाने का फ़ैसला किया है. दशकों से हवाई यात्रा करने वालों के लिए झुग्गियों के ऊपर से हो कर मुबंई के इस रनवे पर उतरना दहशत से भरा अनुभव रहा है. विरोध सुनीता की माँ गीता अपनी बड़ी बेटी गुड़िया के साथ मिलकर नकली गहनों के लिए मनके बनाती है जिससे उनके घर का चूल्हा जलता है. वह कहती हैं, "काफ़ी समय से हमें यहाँ से दूसरी जगह बसाने की बात चल रही है. हमारे कई पड़ोसी तो गली छोड़ कर जा भी चुके हैं." झुग्गी बस्ती में रहने वाले कुछ लोगों ने झुग्गियों को ध्वस्त करने का काफ़ी विरोध किया है. उन्हें डर है कि इससे उन्हें काम करने और बाज़ार में माल बेचने में दिक्कतें आएँगी. साथ ही नई जगह से दूर होने की वज़ह से उनके बच्चों को स्कूल जाने में भी परेशानी होगी. मुबंई अंतरराष्ट्रीय एयरपोर्ट के प्रवक्ता मनीष कालघातगी का कहना है, "झुग्गियों में रहने वालों को दूसरी जगहों पर बसाया जाएगा. झुग्गियाँ एयरपोर्ट की ज़मीन पर हैं और रन वे काफ़ी नज़दीक है." आज़ादनगर के निवासी दिक्कतों के बावज़ूद झुग्गियों को नहीं छोड़ना चाहते हैं. तीन वर्ष पहले मानसून में पूरा रनवे पानी में डूब गया था फिर भी लोगों ने अपनी झुग्गियों को नहीं छोड़ा. आमीना मोहम्मद शेख़ कहती हैं कि बाढ़ ने उन्हें नहीं डराया था लेकिन पड़ोसियों को चुपचाप झोपड़ियों को छोड़ कर जाते देख उन्हें दहशत सी होती है. वो कहती हैं, "अगर सब लोग चल जाऐँगे तो हम यहाँ क्या करेंगें? इस गली में सिर्फ मेरा घर ही बचा है. अब मैं भी यहाँ नहीं रहना चाहती हूँ. नया घर दूर है तो क्या हुआ, मैं अकेले यहाँ पर नहीं रह सकती." वो कहती हैं कि ज़्यादातर लोगों को शहर के बाहरी इलाक़ों में बसाया जा रहा है. मानवाधिकारों के लिए काम करने वाले मोहम्मद यासीन कहते हैं कि झुग्गियों में रहने वालों का पुनर्वास हमेशा से विवाद में घिरा रहा है. एक अनुमान के मुताबिक मुबंई के 60 प्रतिशत लोग झुग्गियों और झोपड़पट्टियों में रहते हैं. उन्होंने कहा, "यदि सिर्फ इस वज़ह से कि झुग्गियाँ देखने में अच्छी नहीं लगती उन्हें हटा कर शहर से बाहर कर दिया जाए, यह काफ़ी दुखद है."

Summary:

हवाई जहाज़ों की भीषण आवाज़ 12 वर्षीय सुनीता विश्वकर्मा के लिए मोटर गाड़ियों की आवाज़ों से भी ज़्यादा जानी-पहचानी है. बचपन से उसने हवाई जहाज़ों को उड़ते-उतरते देखा है.


Prompt:
Summarize the following text in Hindi.

Text:
मॉरिशस की यात्रा से वापसी पर पत्रकारों से बातचीत में प्रधानमंत्री मनमोहन सिंह ने कहा,'' हमारा मानना है कि भारत और पाकिस्तान के बीच आवागमन और विचारों का आदान-प्रदान मुक्त हो रूप से हो. हमारा प्रयास होगा कि पाकिस्तान को लोगों के आपसी संपर्क को जहाँ तक संभव हो, प्रोत्साहित करने के लिए राज़ी किया जाए.'' मनमोहन सिंह ने एक सवाल के जवाब में कहा,'' पाकिस्तान के राष्ट्रपति परवेज़ मुशर्रफ़ के साथ दोनों देशों के संबंधों के लिए महत्वपूर्ण हम हर मुद्दे पर बातचीत करने के इच्छुक हैं.'' इसके पहले पाकिस्तान के भारतीय नेताओं को श्रीनगर से मुज़फ़्फ़राबाद जाने वाली बस में स्थान देने से इनकार करने पर भारत प्रशासित कश्मीर के नेताओं ने तीखी प्रतिक्रिया व्यक्त की थी. जम्मू- कश्मीर विधानसभा में शनिवार को इस पर जमकर हंगामा हुआ और कार्यवाही थोड़े समय के लिए स्थगित करनी पड़ी थी. 'दुर्भाग्यपूर्ण' मुख्यमंत्री मुफ़्ती मोहम्मद सईद को विधानसभा में बयान देना पड़ा जिसमें उन्होंने इसे 'दुर्भाग्यपूर्ण' बताया. लेकिन उन्होंने कहा कि बस सेवा की शुरुआत कहीं बड़ा क़दम है और हमें इसके ख़राब पक्ष को अधिक तूल नहीं देना चाहिए. लेकिन विपक्ष मुफ़्ती मोहम्मद सईद के बयान से संतुष्ट नहीं था. उसका कहना था कि पाकिस्तान ने 'राज्य के चुने हुए प्रतिनिधियों की बेइज्ज़ती की है.' पाकिस्तान के विदेश मंत्रालय ने सात अप्रैल को श्रीनगर से मुज़फ़्फ़राबाद जाने वाली बस के साथ भारत राजनीतिक नेताओं के जाने के अनुरोध को ठुकरा दिया था. पाकिस्तान के विदेश मंत्रालय ने भारतीय अधिकारियों को भेजे संदेश में कहा था कि यह प्रावधान सिर्फ़ उन लोगों के लिए है जो अपने परिवार के सदस्यों से मिलने के लिए मुज़फ़्फराबाद जाना चाहते हैं. भारत के आठ प्रमुख कश्मीरी राजनीतिक नेताओं ने मुज़फ़्फ़राबाद जाने की अनुमति माँगी थी. इनमें राज्य के उप मुख्यमंत्री कांग्रेस पार्टी के मंगतराम शर्मा भी शामिल थे. इस बस से मुज़फ़्फ़राबाद जाने की अर्ज़ी देने वालों में शामिल नेशनल कॉन्फ्रेंस के अध्यक्ष और पूर्व विदेश राज्य मंत्री उमर अब्दुल्ला भी थे. भारतीय विदेश मंत्रालय ने पाकिस्तानी सरकार को आठ लोगों की सूची भेजी थी और कहा था कि इन लोगों एक अलग वाहन में मुज़फ़्फ़राबाद तक जाने की अनुमति दी जाए.

Summary:

भारत प्रशासित कश्मीर के नेताओं को मुज़फ़्फ़राबाद जाने वाली बस में स्थान देने से पाकिस्तान के इनकार पर भारत ने कहा है कि वह पाकिस्तान को आपसी संपर्क को बढ़ाने के लिए राज़ी करने का प्रयास करेगा.


Prompt:
Summarize the following text in Hindi.

Text:
पाकिस्तान से मिल रही ख़बरों के मुताबिक झड़प तब शुरू हुई जब चरमपंथियों ने सरकार समर्थक एक कबायली नेता को जान से मारने की कोशिश की. इस कोशिश में कबायली नेता तो बच निकले लेकिन उनके समर्थकों और हमलावरों के बीच घंटों तक गोलीबारी होती रही. बाद में कबायली शांति समिति ने हस्तक्षेप किया जिससे माहौल शांत करने में मदद मिली. पाकिस्तानी सेना के एक अधिकारी का कहना था कि इस झड़प में मारे गए लोगों में 12 विदेशी थे. ख़बरों के मुताबिक ये सभी उज़्बेक थे. इस्लामाबाद स्थित बीबीसी संवाददाता का कहना है कि अफ़ग़ानिस्तान से सटे पाकिस्तानी इलाक़ों में सैंकड़ों चरमपंथियों का अड्डा है जो तालेबान और अल क़ायदा को समर्थन देते हैं. पाकिस्तान सरकार और उत्तरी वज़ीरिस्तान में तालेबान समर्थक चरमपंथियों ने इलाक़े में अमन कायम करने के लिए पिछले साल एक समझौते पर हस्ताक्षर किए थे. उत्तरी वज़ीरिस्तान के बुज़ुर्ग क़बायलियों की परिषद जिरगा की पहल पर हुआ यह समझौता अपनी तरह का पहला समझौता है.

Summary:

अफ़ग़ानिस्तान से सटे पाकिस्तानी इलाक़े वज़ीरिस्तान में एक स्थानीय कबायली नेता के समर्थकों और विदेशी चरमपंथियों के बीच हुई झड़प में 15 लोग मारे गए हैं.


Prompt:
Summarize the following text in Hindi.

Text:
पाकिस्तानी सैनिकों ने पेशावर को खैबर दर्रे से जोड़ने वाले हाइवे पर नाकाबंदी कर दी है. पेशावर से बीबीसी संवाददाता का कहना है कि सेना ने पहाड़ पर बने चरमपंथियों के मोर्चों पर गोलाबारी की है. ख़बर है कि अब तक की गोलाबारी में एक चरमपंथी की मौत हो गई है. माना जा रहा है कि हथियारबंद गुटों का संपर्क अफ़ग़ानिस्तान की सीमा पर स्थित कबायली इलाक़ों से काटने के लिए यह अभियान चलाया जा रहा है. खैबर दर्रा मुख्य मार्ग है जिससे पाकिस्तान और अफ़ग़ानिस्तान की सीमा जुड़ी है. पाक-अफ़गान सीमा पर स्थित इलाक़े तालेबान समर्थक स्थानीय हथियारबंद गुटों का गढ़ माने जाते हैं. इस बीच पाकिस्तानी सेना के लिए मुसीबत बन चुके चरमपंथी बैतुल्ला महसूद ने घोषणा की है कि वे सरकार के साथ चल रही बातचीत को स्थगित कर रहे हैं. महसूद ने सरकार पर अपने वादे से मुकरने का आरोप लगाया है, पाकिस्तान सरकार ने कबायली इलाक़ों से सेना हटाने का आश्वासन दिया था. बैतुल्ला महसूद सैकड़ों पाकिस्तानी सैनिकों के अपहरण जैसे कई मामलों के लिए ज़िम्मेदार माने जाते हैं.

Summary:

पाकिस्तानी सेना ने सूबा सरहद की राजधानी पेशावर में चरमपंथियों के ख़िलाफ़ एक बड़ा अभियान शुरू किया है.


Prompt:
Summarize the following text in Hindi.

Text:
एंड्रयू अलसोप इस ट्यूना को पकड़ने के दौरान घायल भी हुए. मछली पकड़ने के लिए नेलैंड पहुंचे अलसोप को इसके लिए करीब सवा दो घंटे की मशक्कत करनी पड़ी. यह मछली करीब साढ़े सात फ़ुट लंबी और 226 किलो की थी. हालांकि इस लुप्तप्राय ट्यूना फ़िश को उन्होंने वापस समंदर में छोड़ दिया. 80 लाख रुपये की मछली जब 40 टन मछलियों से पट गई झील करीब साढ़े सात फ़ीट बड़ी थी यह ट्यूना फ़िश उन्होंने अपने फ़ेसबुक पोस्ट में लिखा, "मैंने सवा दो घंटे के इस संघर्ष में अपनी जिंदगी की सबसे बड़ी मछली पकड़ी. यह ब्लूफिन ट्यूना वेल्स के समंदर में पकड़ी गई अब तक की सबसे बड़ी मछली है." अलसोप ने आगे लिखा, "हम पांच लोग शॉर्क पकड़ने निकले थे और किसी ब्लूफिन ट्यूना को पकड़ने का हमारा इरादा नहीं था. लगभग दो घंटे तक जाल को बिछाए रखने के बाद हमें एक मछली मिली. जब हमने देखा तो पता चला कि वो एक विशाल ट्यूना थी. हमें यकीन नहीं हुआ." 226 किलो की थी यह ट्यूना ब्लूफिन ट्यूना संरक्षित प्रजातियों की सूची में शामिल है और ब्रिटिश सरकार ने इसे पकड़ने पर पाबंदी लगा रखी है. ब्रिटिश समुद्र प्रबंधन संस्था के मुताबिक अगर इसे गलती से पकड़ा भी जाता है तो उसे जीवित वापस छोड़ देना चाहिए. (बीबीसी हिन्दी के एंड्रॉएड ऐप के लिए आप यहां क्लिक कर सकते हैं. आप हमें फ़ेसबुक और ट्विटर पर फ़ॉलो भी कर सकते हैं.)

Summary:

वेल्स के पामब्रोकेशर में एक इतनी बड़ी मछली जाल में फंसी जिसे देखकर पकड़ने वाले 49 वर्षीय एंड्रयू अलसोप के होश उड़ गए.


Prompt:
Summarize the following text in Hindi.

Text:
नेपाल के रक्षामंत्री राम बहादुर थापा ने एक आदेश जारी कर सेना प्रमुख से सेना के लिए जारी भर्ती प्रक्रिया को रोकने को कहा है. सत्तारूढ़ माओवादी और नेपाली सेना 2006 से पहले क़रीब 10 साल तक आपस में लड़ते रहे हैं. नेपाल में पिछले साल अप्रैल में हुए आम चुनाव में माओवादियों ने भारी जीत दर्ज की थी. इसके बाद से ही सेना और माओवादियों के बीच टकराव चल रहा है. बिगड़ते संबंध माओवादी सेना के आयुक्त और अब रक्षामंत्री राम बहादुर थापा और सेना प्रमुख जनरल रुकमांगद कटवाल के बीच संबंध अब सामान्य नहीं रह गए हैं. जनरल रुकमांगद की नियुक्ति उस समय हुई थी जब नेपाल में राजा का शासन था. रक्षामंत्री और सेनाध्यक्ष पहले आपस में नियमित रूप से मिलते रहते थे. लेकिन पिछले दिनों सेना प्रमुख ने कहा था कि सेना के पास यह अधिकार है कि वह सेवानिवृत्ति से रिक्त हुए पदों पर आम लोगों की भर्ती करे. वहीं माओवादियों का कहना है कि आपसी सहमति के बिना सशस्त्र बलों में भर्ती करना दोनों पक्षों के बीच हुए शांति समझौते का उल्लंघन होगा. चेतावनी राम बहादुर थापा ने एक संसदीय समिति से कहा है कि अगर सेना में जारी भर्ती को निलंबित नहीं किया गया तो इसके 'गंभीर परिणाम' होंगे. उन्होंने कहा कि सेना को उनके निर्देशों का पालन ज़रूर करना चाहिए. अगर ऐसा नहीं हुआ तो देश में हालात सैनिक शासन जैसे हो जाएँगे. नेपाल में 19 हज़ार माओवादी इन दिनों शिविरों में रह रहे है और वे सेना में शामिल होना चाहते हैं. लेकिन जनरल कुटवाल कहते है, " मैं यह कभी स्वीकार नहीं करूंगा कि किसी राजनीतिक विचारधारा से जुड़े लोग सेना में शामिल हों." वहीं पीपुल्स लिबरेशन आर्मी या पीएलए के नाम से मशहूर माओवादी सेना चाहती है कि उसके कुछ कमांडर सेना के उच्च पदों पर नियुक्त हों और पीएलए का अलग स्वरूप भी बना रहे. वहीं पीएलए के का एक धड़ा किसी भी तरह के विलय के ख़िलाफ़ है. उसका मानना है कि पीएलए मूल रूप में ही बनी रहे.

Summary:

नेपाल में पिछले साल सत्ता में आए माओवादियों और सेना के बीच चल रहा वाकयुद्ध तेज़ हो गया है.


Prompt:
Summarize the following text in Hindi.

Text:
कागज़, बारूद, कपास और कागज़ी मुद्रा जैसी चीज़ें, जिन्हें आधुनिक समाज की नींव समझा जाता है, सबसे पहले चीन ही में देखने में आईं. माओत्से तुंग के नेतृत्व में चीन में साम्यवाद की स्थापना हुई. साम्यवाद के पहले दो दशकों में अर्थव्यवस्था में बहुत प्रगति देखने को नहीं मिली. लेकिन अस्सी के दशक से शुरू हुई उदारीकरण की प्रक्रिया ने चीन को दुनिया की सबसे तेज़ी से विकास कर रही अर्थव्यवस्था बना दिया है. चीन सरकार ने सबसे पहले सामूहिक खेती समाप्त कर निजी क्षेत्र को इस क्षेत्र में आने का मौक़ा दिया. इसके बाद से चीनी अर्थव्यवस्था में निजी कंपनियों की भागेदारी लगातार बढ़ती रही है और आज चीन दुनिया के सबसे बड़े निर्यातकों में से है. आप दुनिया के किसी भी हिस्से में चले जाएँ, चीन में बनी चीज़ें आपको ज़रूर नज़र आ जाएँगी. विश्व व्यापार संगठन की सदस्यता चीन की स्थिति और मज़बूत करेगी. उसके उत्पादों को दुनिया भर के देशों में नए बाज़ार मिलेंगे. लेकिन साथ ही उसे अपने बाज़ार भी इन देशों के उत्पादों के लिए खोलने पड़ेंगे. कुछ लोगों का कहना है कि इससे जहाँ निजी क्षेत्र को बल मिलेगा, वहीं देश में बेरोज़गारी और अस्थिरता बढ़ने का भी ख़तरा है. फ़िलहाल देश की कम्युनिस्ट पार्टी ने सत्ता पर पहले जैसी ही मज़बूत पकड़ बना रखी है. किसी तरह के भी राजनीतिक विरोध से कड़ाई से निबटा जाता है और विरोधी नेताओं को कड़ा कारावास भुगतना पड़ता है. मानवाधिकार संस्थाओं का आरोप है कि चीन में अब भी हर वर्ष कई लोगों को मौत की सज़ा दी जाती है. इसके अलावा तिब्बत पर चीन के शासन को लेकर भी विवाद है. आलोचकों का कहना है कि चीनी अधिकारी एक सोची-समझी रणनीति के तहत तिब्बत की बौद्ध संस्कृति को बर्बाद कर रहे हैं और निर्वासन में रह रहे तिब्बती धर्मगुरू दलाई लामा के समर्थकों को तंग कर रहे हैं. नेता मार्च 2003 में चीन की नेशनल पीपुल्स काँग्रेस ने जब हु जिंताओ को राष्ट्रपति चुना तो उनके बारे में बहुत कुछ पता नहीं था. जिंताओ 1964 से कम्यूनिस्ट पार्टी के सदस्य हैं और सत्तर के दशक में उनके कैरियर में अचानक तेज़ी आई. अस्सी के दशक में वे ग्वीज़ू और तिब्बत में कम्युनिस्ट पार्टी के नेता थे. वर्ष 1992 में उन्हें पार्टी पोलित ब्यूरो का सबसे कम उम्र वाला सदस्य बनने का मौक़ा मिला. इस नियुक्ति से पार्टी में उनके भविष्य का इशारा मिल गया था लेकिन 2002 में हू जिंताओ को आधिकारिक तौर पर पार्टी का नेता चुन लिया गया. हू जिंताओ का जन्म 1942 में अनहुई प्रांत में हुआ था. उन्होंने बीजिंग विश्विद्यालय में हाइड्रोइलेक्ट्रिक इंजीनियरिंग पढ़ी और इसके बाद जल मंत्रालय में काम करना शुरू किया. कहा जाता है कि उन्हें नाचने और टेबल-टेनिस खेलने का शौक़ है. कम्युनिस्ट पार्टी के वफ़ादारी के अलावा उनकी याददाश्त और उनका दिमाग और राजनितिक समझ उनकी सफलता का कारण मानी जाती है. संचार माध्यम चीन में समाचार माध्यमों पर कड़ा नियंत्रण है. इसके अलावा सरकार विदेशी प्रसारकों के रेडियो चैनल और वेबसाइट को चीन में सुने या देखे जाने से रोकती है. चीनी जनता के लिए टेलीविज़न ही समाचार का मुख्य माध्यम है और इस क्षेत्र में मुक़ाबला कड़ा है – ख़ासकर शहरों में. अधिकारियों के अनुसार 2002 में टीवी देखने वालों की संख्या 1.1 अरब थी. इसके अलावा सैटेलाइट और केबल टेलीविज़न देखने वालों की संख्या भी लगातार बढ़ रही है. वर्ष 2010 तक ऐसे लोगों की संख्या 12.8 करोड़ तक पहुँच जाने की संभावना है. वैसे इस तरह के चैनलों की संख्या अभी कम ही है. एओएल टाइम वार्नर, रूपर्ट मर्डॉक की न्यूज़क़ॉर्प के अलावा फ़िनिक्स टीवी को अपने चैनल दिखाने की अनुमति है. बदले में चीनी सेंट्रल टीवी के अंग्रेज़ी भाषा के कार्यक्रम ब्रिटेन और अमरीका में देखे जा सकते हैं. चीन का कहना है वो सिर्फ़ ऐसे चैनल दिखाने की अनुमति देगा जिससे उसकी “सुरक्षा” को ख़तरा न हो. चीन में इंटरनेट पर भी नियंत्रण है लेकिन इसके बावजूद इंटरनेट इस्तेमाल करने वालों की संख्या पिछले साल के मध्य तक लगभग सात करोड़ पहुँच चुकी थी. बीबीसी जैसे अंतरराष्ट्रीय समाचार संगठनों की वेबसाइट के अलावा मानवाधिकार गुटों और फ़ालुनगॉन्ग धार्मिक समुदाय की वेबसाइटों पर भी पाबंदी है.

Summary:

दुनिया के सबसे ज़्यादा आबादी वाले देश चीन का इतिहास चार हज़ार वर्ष से अधिक पुराना है.


Prompt:
Summarize the following text in Hindi.

Text:
तान्या से ज़्यादा उनके परिवार के लोग उनका लैपटॉप इस्तेमाल करते हैं. लखनऊ के राजाजीपुरम इलाक़े में रहने वाली 17 वर्ष की तान्या उन ख़ुशकिस्मत छात्रों में से एक हैं, जिन्हें मुफ्त में लैपटॉप मिले हैं. उन्होंने बताया, "जब हमारे स्कूल में मुफ्त लैपटॉप मिलने की सूचना पहुंची तो हम सबको लगा पता नहीं मिलेगा भी या नहीं. लेकिन जब मिला तब यकीन ही नहीं हुआ." अपनी ज़रूरतों पर तान्या कहतीं है, "हाँ मुझे फायदा तो है, पापा के लिए इस लैपटॉप से बिजनेस का काम आसान हो गया है. छोटा भाई भी इस पर काम करता है. लेकिन हाँ, अगर ये नहीं भी मिला होता तब भी ज़्यादा फ़र्क नहीं पड़ता क्योंकि हम एक नया लैपटॉप लेने की सोच ही रहे थे." चुनावी वादा निकिता के पास पहले से ही घर में कंप्यूटर था. इन दिनों सत्तारूढ़ समाजवादी पार्टीं राज्य के छात्रों को चुनावों के पहले लैपटॉप और टैबलेट कंप्यूटर देने का वादा निभा रही है. सरकार ने 15 लाख लैपटॉप और लगभग 26 लाख टैबलेट मुफ्त बांटने की प्रक्रिया शुरू कर दी है. राजधानी लखनऊ के 10 हज़ार स्कूली बच्चों को मुफ्त लैपटॉप मिल चुके हैं जबकि 14,900,00 लाख हज़ार अभी कतार में हैं. हुसैनगंज इलाक़े में रहने वाली निकिता द्विवेदी शहर के प्रतिष्ठित नेशनल कॉलेज में पढ़ती हैं. उन्हें भी सरकार से एक नया लैपटॉप मुफ्त मिला है, लेकिन निकिता एक बात से ख़ासी नाराज़ हैं. उन्होंने कहा, "मुफ्त लैपटॉप देने से क्या होता है? इसमें जो स्क्रीन सेवर है उसे हम कभी भी बदल नहीं सकते. लैपटॉप चालू होते ही इसमें मुलायम सिंह यादव और अखिलेश का चेहरा सामने आता है. मैं चाह कर भी इसमें अपने परिवार या पसंदीदा फ़िल्मी सितारे की तस्वीर नहीं लगा सकती". इस्तेमाल सरकार कहती है लैपटॉप बेचने की कोशिश पर नकेल कसी जाएगी. हजारों करोड़ रूपए के ख़र्च पर अमल की जाने वाली इस योजना के शुरू होते ही इसके गलत इस्तेमाल पर सवाल भी उठ रहे हैं. ख़बरों के अनुसार मुफ्त लैपटॉप की पहली खेंप बंटने के अगले दिन ही कई छात्र इन्हें बेचने के इरादे से लखनऊ की कंप्यूटर ब्लैक मार्केट पहुँच गए. सरकार ने इस बात का पता चलते ही कड़ी कानूनी कार्रवाई का फरमान भी जारी कर दिया. उत्तर प्रदेश सरकार में मंत्री अभिषेक मिश्रा ने इस बात को स्वीकार किया कि उनके पास भी ऐसी शिकायतें पहुंची थी. उन्होंने बताया, "किसी भी दुकानदार ने इन्हें सस्ते दामों पर खरीदने से मना कर दिया था. बच्चों और उनके अभिवाकों को साफ़ तौर से बता भी दिया गया है कि ये पहल प्रदेश में बच्चों की विज्ञान और तकनीक से कदमताल के लिए शुरू की गई है और इसमें कोई छिपा मकसद नहीं है." लेकिन खुद नए लैपटॉप के मालिक बने कई बच्चे इस बात से इत्तेफ़ाक़ नहीं रखते. निकिता द्विवेदी ने कहा, "सभी को पता है कि करोड़ों खर्च करके हमें ये क्यों दिए गए हैं. अगले चुनावों में हम सभी वोट जो करेंगे!" मकसद के साथ साथ सरकार के सामने अभी तो पूरे राज्य में लाखों लैपटॉप और टैबलेट कंप्यूटरों के वितरण की भी चुनौती है. असल तस्वीर तब सामने आएगी जब ग्रामीण इलाकों में इन महँगी मशीनों को मुफ्त में बांटा जाएगा. ( बीबीसी हिन्दी के एंड्रॉएड ऐप के लिए आप यहाँ क्लिक कर सकते हैं. आप हमें फ़ेसबुक और ट्विटर पर फ़ॉलो भी कर सकते हैं.)

Summary:

तान्या सक्सेना की ज़िंदगी में इन दिनों सुकून है. उन्होंने पिछले वर्ष कक्षा 12 पास करके कॉलेज में प्रवेश किया है.


Prompt:
Summarize the following text in Hindi.

Text:
इस बार शेयर बाज़ार ने सिर्फ़ 16 कार्यदिवसों में ही 11 हज़ार से 12 हज़ार तक की ऊँचाई प्राप्त कर ली. सूचकांक पहली बार इस ऊँचाई तक पहुँचा है. इससे पहले सूचकांक सात फ़रवरी को 10 हज़ार तक पहुँचा था और इसे 11 हज़ार तक पहुँचने के लिए 27 मार्च तक का समय लगा था. यानी 10000 से 11000 का आंकड़े तक पहुँचने के लिए शेयर बाज़ार को 29 कार्यदिवसों की ज़रुरत पड़ी थी. रिलायंस, टाटा स्टील, हिंडालको, सत्यम कंप्यूटर्स और टाटा मोटर्स जैसे बड़ी कंपनियों के शेयरों की लिवाली की वजह से गुरुवार को तेज़ी दिखाई दी. गुरुवार को सूचकांक ने 12053.74 अंकों की नई ऊँचाई छूने के बाद 12039.55 अंकों पर बंद हुआ. बुधवार के मुक़ाबले इसने 144 अंक हासिल किए. नेशनल स्टॉक एक्सचेंज ने भी गुरुवार को 37.65 अंकों की बढ़त हासिल करते हुए 3573.50 अंकों पर बंद हुआ. कुछ आर्थिक विश्लेषकों ने पहले कहा था कि साल 2006 के अंत तक मुंबई शेयर बाज़ार का सूचकांक 12 हज़ार का आँकड़ा पार कर जाएगा लेकिन ऐसा चौथे महीने में ही हो गया है. विश्लेषकों का कहना है कि विदेशी निवेशक बड़े पैमाने पर भारतीय मुद्रा बाज़ार में धन का निवेश कर रहे हैं और भारत की तेज़ी से आगे बढ़ रही अर्थव्यवस्था में का कुछ फ़ायदा उठाने की होड़ में लगे हैं. विदेशी निवेशकों ने साल 2005 में क़रीब दस अरब, 70 करोड़ डॉलर के भारतीय शेयर ख़रीदने पर ख़र्च किए जोकि एक रिकॉर्ड है. इस रुख़ को देखकर भारतीय लोग भी ज़्यादा धन शेयरों में लगा रहे हैं. भारतीय अर्थव्यवस्था इस समय आठ प्रतिशत वार्षिक की दर से बढ़ रही है और महंगाई काबू में हैं. इसके चलते अर्थव्यवस्था की रफ़्तार धीमी होने के कोई संकेत नज़र नहीं आ रहे हैं. हालांकि शेयर बाज़ार विशेषज्ञों का कहना है कि नए निवेशकों को अभी सावधानी के साथ निवेश करना चाहिए.

Summary:

मुंबई शेयर बाज़ार के सूचकांक ने गुरुवार को एक बार फिर नया रिकॉर्ड बनाया.


Prompt:
Summarize the following text in Hindi.

Text:
गुड़गाँव के पुलिस कमिश्नर मोहिंदर लाल ने बीबीसी को बताया कि संदिग्ध डॉक्टर को देश छोड़ कर भागने से रोकने के लिए हवाई अड्डों पर अलर्ट ज़ारी कर दिया गया है. पिछले हफ़्ते दिल्ली से सटे गुड़गाँव स्थित उस घर पर पुलिस ने छापा मारा था जहाँ से ग़ैर-क़ानूनी तरीके से गुर्दा प्रतिरोपण का धंधा चल रहा था. पुलिस अधिकारियों के मुताबिक़ सैकड़ों ग़रीब मज़दूरों को बहला-फुसला कर गुर्दा बेचने के लिए राज़ी किया जाता था. मानव अंगों की ख़रीद-फ़रोख़्त पर भारत में क़ानूनी प्रतिबंध है लेकिन फिर भी कई ग़रीब लोग प्रतिरोपण के लिए तैयार ग्राहकों को गुर्दा बेचते रहे हैं. इनमें कई विदेशी ग्राहक भी शामिल हैं. हाल के वर्षों में गुड़गाँव में कॉल सेंटर और कई बहुराष्ट्रीय कंपनियों के कार्यालय खुले हैं और वहाँ पर एक नव-धनाढ्य वर्ग तेज़ी से उभरा है. धोखाधड़ी पुलिस का कहना है कि गुड़गाँव के इस गुमनाम से मकान में उत्तरी भारत के कई मज़दूरों को धोखाधड़ी से गुर्दा बेचने को राज़ी किया जाता था. तथाकथित रूप से मज़दूरों को इसके लिए क़रीब एक लाख रूपए तक दिए जाते थे. माना जा रहा है कि गुर्दा के ख़रीदार धनी भारतीय और कुछ विदेशी नागरिक होते हैं जिन्हें गुर्दा प्रतिरोपण की शीघ्र ज़रूरत होती है. वे इसके लिए मोटी रक़म भी देने को तैयार रहते हैं. एक पीड़ित व्यक्ति से मिली सूचना के बाद पुलिस ने पिछले हफ़्ते गुडगाँव स्थित उस अवैध क्लिनिक पर छापा मारा था. पुलिस ने इस मामले में शामिल चार लोगों को गिरफ़्तार किया है लेकिन तथाकथित रूप से जो डॉक्टर मुख्य रूप से इस धंधे के पीछे है वह फ़रार है. उन्होंने कहा कि पुलिस संदिग्ध डॉक्टर के गिरफ़्तारी के लिए इंटरपोल से एक वारंट ज़ारी करवाने के बारे में भी सोच रही है.

Summary:

मानव अंगों के कारोबार के मामले में कथित रूप से शामिल एक डॉक्टर के ख़िलाफ़ भारतीय पुलिस ने अलर्ट ज़ारी किया है.


Prompt:
Summarize the following text in Hindi.

Text:
रिपोर्ट के मुताबिक पिछले दो सालों में 18 हजार से ज़्यादा लोग मारे गए हैं. रिपोर्ट में चरमपंथी इस्लामिक स्टेट संगठन पर सुव्यवस्थित हिंसा का आरोप लगाया गया है जिनमें से कुछ तो नरसंहार के बराबर हैं. रिपोर्ट के अनुसार ये संख्या भी वास्तविक संख्या से कहीं कम है क्योंकि इस्लामिक स्टेट के नियंत्रण वाले तमाम इलाकों तक पहुंचा नहीं जा सका है. रिपोर्ट के मुताबिक इराक़ में जारी संघर्ष के चलते 30 लाख से ज़्यादा लोग विस्थापित हुए हैं और हज़ारों लोगों का इस्लामिक स्टेट ने अपहरण किया है. समाप्त यूएन की इस रिपोर्ट में इराकी सुरक्षा बलों और कुर्द लड़ाकों की हिंसा का भी ज़िक्र किया गया है. संयुक्त राष्ट्र के मानवाधिकार आयुक्त ज़ाइद राद अल हुसैन का कहना है कि इस रिपोर्ट से पता चलता है कि इराकी शरणार्थी किन भयावह चीज़ों से भाग कर यूरोप आने की कोशिश करते हैं. (बीबीसी हिन्दी के एंड्रॉएड ऐप के लिए यहां क्लिक करें. आप हमें फ़ेसबुक और ट्विटर पर भी फ़ॉलो कर सकते हैं.)

Summary:

इराक़ पर संयुक्त राष्ट्र की रिपोर्ट के मुताबिक, इराक़ में नागरिकों के ख़िलाफ़ हिंसा के आंकड़े चौंका देने वाले हैं.


Prompt:
Summarize the following text in Hindi.

Text:
जंतर-मंतर पर हज़ारों की तादाद में इकट्ठा हुए प्रदर्शनकारियों की रैली को संबोधित करते हुए मार्क्सवादी कम्युनिस्ट पार्टी के महासचिव, प्रकाश कारत ने कहा, "मैं मनमोहन सिंह को चेतावनी देता हूँ कि स्वतंत्र विदेश नीति से अलग न हों वरना देश की जनता उनसे अलग हो जाएगी." उन्होंने कहा कि भारत पिछले 50 वर्षों से अपनी आत्मनिर्भरता के साथ परमाणु क्षेत्र में विकास करता रहा है पर अमरीका उस स्वतंत्रता को ख़त्म करने का दबाव डाल रहा है. रैली में पहुँचे उत्तरप्रदेश के मुख्यमंत्री और समाजवादी पार्टी के राष्ट्रीय अध्यक्ष मुलायम सिंह यादव ने कहा, "आज तमाम वामदलों और अन्य संगठनों का यह प्रदर्शन प्रतीकात्मक ही है. हमें समझना होगा कि कांग्रेस और भाजपा की नीतियाँ एक जैसी ही हैं. मैं देश के हित में अपनी सरकार तक कुर्ब़ान करने को तैयार हूँ." रैली में प्रकाश कारत, एबी बर्धन, डी राजा, सीताराम येचुरी, दीपांकर भट्टाचार्य समेत कई वाम नेताओंने हिस्सा लिया. इसके अलावा समाजवादी पार्टी के मुलायम सिंह, रामगोपाल यादव, अखिलेश यादव और अमर सिंह भी बुश विरोधी रैली में आए. विरोध दिल्ली स्थित रामलीला मैदान में गुरुवार सुबह से ही हज़ारों की तादाद में प्रदर्शनकारी इकट्ठा होने लगे. इनमें वामपंथी दलों, समाजवादी पार्टी और जनता दल सेक्युलर के कई कार्यकर्ताओं समेत कई जन संगठनों, मजदूर यूनियनों, रंगकर्मियों, आदिवासी समूहों और छात्रों ने हिस्सा लिया. रामलीला मैदान से बुश विरोधी बैनरों, मुखौटों और झंडों के साथ रैली निकाली गई जो जंतर-मंतर तक आई. कहीं गीत तो कहीं नारे, पर सभी स्वरों में एक ही बात थी- 'हत्यारे बुश, वापस जाओ'. कई रंगकर्मी अपने समूहों में आए थे और बुश के ख़िलाफ़ तमाम नुक्कड़ नाटकों का प्रदर्शन भी चल रहा था. कुछ आदिवासी समूहों ने भी बुश के ख़िलाफ़ अपनी पारंपरिक पोशाकों में विरोध प्रदर्शन किया. 'कितनी दूर है मौर्य होटल' रैली में चल रहे लोगों से बातचीत करने के दौरान किसी ने मुझसे पूछा, "कितनी दूर है मौर्य होटल?" इसपर साथ के किसी साथी ने बताया, "हमें तो जंतर मंतर तक जाना है. वहाँ से आगे पुलिस जाने ही नहीं देगी." शायद सच भी यही है कि सुरक्षा की तैयारियों के मद्देनज़र देखें तो रैली स्थल से बुश के ठहरने की जगह यानी मौर्य होटल की दूरी उतनी ही है, जितनी कि वाशिंगटन की. जिस वक्त दिल्ली की सड़कों पर इन प्रदर्शनों का वामदल नेतृत्व कर रहे थे, उसी वक्त वामदलों के समर्थन वाली सरकार के मुखिया, मनमोहन सिंह अमरीकी राष्ट्रपति के साथ तमाम नए संबंधों को अंतिम रूप दे रहे थे. बहरहाल, तमाम विरोध-प्रदर्शनों के बीच भारत-अमरीका के बीच संबंधों का विस्तार जारी है.

Summary:

अमरीकी राष्ट्रपति जॉर्ज बुश के भारत पहुँचने के दूसरे दिन जिस वक़्त दिल्ली स्थित हैदराबाद हाउस में बुश और भारत के प्रधानमंत्री के बीच बातचीत हो रही थी, उसी समय दिल्ली की सड़कों पर बुश विरोधी नारे गूँज रहे थे.


Prompt:
Summarize the following text in Hindi.

Text:
सैम शेरिंघम बीबीसी खेल संवाददाता धोनी की भी ख़ूब आलोचना हो रही है. हांलाकि साल भर पहले ही टीम ने उनकी अगुवाई में क्रिकेट का विश्व कप जीता था. ईडन गार्डेन्स के मैदान पर साल 2001 में ऑस्ट्रेलिया के ख़िलाफ़ भारत ने टेस्ट क्रिकेट इतिहास की सबसे साहसिक जीत हासिल की थी. बीते रविवार तक वे इस मैदान में अपना आख़िरी टेस्ट मैच 1999 में हारे थे. इसके बावजूद उन्हें इंग्लैंड ने अपने ही गढ़ में धूल चटा दी. गुरुवार से शुरु होने वाले नागपुर टेस्ट को जीतकर भारत शायद अपनी हालत सुधार ले. लेकिन क्रिकेट के नशे में चूर इस देश में कई लोग अब अपनी टीम पर उंगली उठा रहे हैं. मैच हारने के बाद टाइम्स ऑफ़ इंडिया की सुर्ख़ी थी – सफ़ाई का वक्त आ गया है. नाराज़ फ़ैन इस अख़बार की आलोचना का शिकार देवता-तुल्य हो चुके खिलाड़ी थे. अख़बार चाहता है कि सचिन तेंदुलकर और महेंद्र सिंह धोनी जैसे खिलाड़ियों को टीम से बाहर निकाला जाए. साथ ही गौतम गंभीर और ज़हीर ख़ान को भी. भारतीय चैनलों पर टीम की तीख़ी आलोचना हुई.चैनलों पर ‘सितारों को हटाओ भारत को बचाओ’ जैसी बहसें चल रही थीं. लेकिन 16 महीने पहले हालात बिल्कुल अलग थे. भारत इंग्लैंड में नंबर एक टेस्ट टीम के रुप में पहुंचा था. धोनी की कप्तानी में भारत ने 11 टेस्ट श्रृंखलाएं जीती थीं. "बहुत से लोग हार से ज़्यादा हारने के तरीके से परेशान हैं. भारत ने तीन बार टॉस जीता. मुंबई में उन्हें मनपसंद पिच मिली. कोलकाता में भी अच्छी पिच थी लेकिन वो इसका फ़ायदा नहीं उठा पाए." राहुल द्रविड़ लेकिन उसके बाद से भारत ने इंग्लैंड और ऑस्ट्रेलिया से चार-शून्य से श्रृंखलाएं हारी हैं. राहुल द्रविड़ का कहना है कि लोगों का क्रोधित होना जायज़ है. बीबीसी के कार्यक्रम टेस्ट मैच स्पेशल को द्रविड़ ने बताया, बहुत से लोग हार से ज़्यादा हारने के तरीके से परेशान हैं. भारत ने तीन बार टॉस जीता. मुंबई में उन्हें मनपसंद पिच मिली. कोलकाता में भी अच्छी पिच थी लेकिन वो इसका फ़ायदा नहीं उठा पाए.  कोलकाता में हार के बाद चयनकर्ताओं ने युवराज और ज़हीर ख़ान के आख़िरी टेस्ट मैच की टीम में जगह नहीं दी है. उनकी जगह परविंदर अवाना और रविंद्र जडेजा को लिया गया है. सीख दोनों ने ही अब तक कोई टेस्ट मैच नहीं खेला है. जडेजा ने फ़र्स्ट क्लास क्रिकेट में तीन तिहरे शतक लगाए हैं लेकिन द्रविड़ मानते हैं कि घेरलू क्रिकेट टेस्ट मैच खेलने से बिल्कुल अलग है. द्रविड़ ने कहा, इंग्लैंड ने भारतीय क्रिकेट को आइना दिखाया है. अनके सामने खड़ी चुनौतियों के बारे में. हमें समझना होगा कि भारतीय टीम मुश्किल दौर में है. अच्छी टेक्नीक वाले युवा खिलाड़ियों को पहचानना और प्रोत्साहित करना सीखना होगा.  द्रविड़ को सबसे बड़ी चिंता भारतीय स्पिन अटैक है. टीम को अनिल कुंबले और हरभजन सिंह जैसे स्पिनर अब नहीं मिल रहे हैं. रविचंद्रन अश्विन और प्रज्ञान ओझा पर तो इंग्लैंड के मॉन्टी पनेसर और ग्रैम स्वॉन ही भारी पड़ रहे हैं. द्रविड़ के अनुसार नागपुर टेस्ट में जो भी हो लेकिन भारत को अब इसी श्रृंखला से सीख लेनी चाहिए ताकि वो एक बार फिर नंबर एक की टेस्ट टीम बन पाए. इसे भी पढ़ें टॉपिक

Summary:

जिस मैदान पर भारतीय क्रिकेट को सबसे बड़ी जीत मिली थी, उसी मैदान पर उसे सबसे शर्मनाक हार मिली.


Prompt:
Summarize the following text in Hindi.

Text:
खुद शाहरुख़ खान ने मंगलवार सुबह लंदन के संग्रहालय में अपनी मूर्ति का अनावरण किया. पत्रकारों और फिल्म प्रेमियों से खचाखच भरे मुख्य हाल में शाहरुख़ खान और उनकी पत्नी गौरी खान का स्वागत ढोल के साथ किया गया. जैसे ही मूर्ति का अनावरण हुआ, शाहरुख़ और उनकी पत्नी गौरी मूर्ति को कुछ देर निहारते ही रह गए. शाहरुख खान ने अपने गले में पहना फूलों का हार अपने पुतले को पहना दिया. मोम की मूर्ति इतनी सजीव लगती है कि थोड़ी दूरी से देखने पर पहचानना मुश्किल था कि कौन असली है और कौन नकली. ये पूछने पर कि उन्हें अपना पुतला देखकर कैसा महसूस हो रहा है.. शाहरुख ख़ान भावुक हो गए. "मैं बचपन में आया था यहां अपनी मां के साथ.. तब मन में आया था कि यहां मेरा भी पुतला हो.. ये मेरी मां की भी ख्वाहिश थी.. काश आज वो ये पुतला देख पाती." लेकिन उन्हें अपना पुतला पसंद आया या नहीं... इस पर वे तपाक से बोले... "मुझे हमेशा से लगता है कि मेरा कद छोटा है.. लेकिन मोम की मूर्ति कद में छोटी न लगे. मैं अपनी मूर्ति से काफी संतुष्ट हूँ." मेहनत अगर मुख्य मूर्तिकार स्टीफन मैनफील्ड की मानें तो शाहरुख खान सबसे ज़्यादा अपने बालों के स्टाइल को लेकर चिंतित थे. वे बताते हैं, "उनके बालों पर काफी मेहनत करनी पड़ी. वे अंत तक अपने बालों के स्टाइल पर ही जोर देते रहे. मेरे लिये ये बहुत ज़रुरी था कि वे अपने स्टाइल से संतुष्ट हों." शाहरुख़ खान की मोम की मूर्ति चार महीने में बन कर तैयार हुई. इस पर तीन शिल्पकारों और उनके सहयोगियों ने काम किया, स्टीफन के मुताबिक सबसे मुश्किल चुनौती थी शाहरुख़ के आकर्षण को पुतले में उतारने की. स्टीफ़न इस संग्रहालय के लिए कई पुतले तैयार कर चुके हैं जिनमें प्रिंस विलियम, ब्रिटनी स्पीयर्स, पेरिस हिल्टन और डेविम बेख़म जैसी हस्तियाँ शामिल हैं. इसके लिए उन्हें अच्छी ख़ासी मेहनत करनी पड़ी. उनकी भाव भंगिमाओं को सही तरह से उतारने के लिए उन्होंने शाहरुख़ की देवदास और डॉन फिल्में भी देखीं. शाहरुख़ खान की मोम की मूर्ति चार महीने में बनकर तैयार हुई है, संग्रहालय जाने वाले दर्शक अब इसे देख सकेंगे.

Summary:

अमिताभ बच्चन और ऐश्वर्य राय के बाद आज शाहरुख़ खान ने भी दुनिया के जानेमाने मैडम तुसॉद संग्रहालय में अपनी जगह बना ली है.


Prompt:
Summarize the following text in Hindi.

Text:
छात्र समुदाय ने इस फ़ैसले पर गहरी नाराज़गी जताई है जबकि शिक्षा अधिकारियों ने फ़ैसले का स्वागत किया है. मायावती ने शुक्रवार को जारी बयान में कहा कि शैक्षणिक कैलेंडर दुरूस्त करने और संस्थानों में पठन-पाठन के लायक माहौल बनाने के लिए यह क़दम उठाया गया है. उन्होंने सभी विश्वविद्यालयों के उपकुलपतियों और शैक्षणिक अधिकारियों को तत्काल प्रभाव से फ़ैसले पर अमल करने को कहा है. लखनऊ विश्वविद्यालय के उपकुलपति आरपी सिंह ने कहा है कि फ़ैसला स्वागत योग्य है. दूसरी ओर गोरखपुर, झांसी, वाराणसी, औरिया और अन्य जगहों पर छात्र नेताओं ने विरोध प्रदर्शन शुरू कर दिया है. छात्र नेताओं ने फ़ैसले के विरोध में शनिवार को गोरखपुर में बंद का आयोजन किया है. राज्य में शिक्षा विभाग से जुड़े अधिकारी छात्र संघ चुनावों पर प्रतिबंध लगाने की माँग करते रहे थे लेकिन पूर्व मुख्यमंत्री मुलायम सिंह यादव छात्र संघ चुनावों के प्रबल पक्षधर रहे हैं. मुलायम सिंह यादव का मानना है कि छात्र संघ चुनावों से ही भविष्य के नेता उभरते हैं. मायावती सरकार के इस फ़ैसले से विपक्ष को बड़ा मुद्दा मिल गया है जिस पर राजनीति गरमा सकती है.

Summary:

उत्तर प्रदेश की मुख्यमंत्री मायावती ने राज्य के सभी 29 विश्वविद्यालयों और 11 सौ डिग्री कॉलेजों में छात्र संघ चुनावों पर प्रतिबंध लगा दिया है.


Prompt:
Summarize the following text in Hindi.

Text:
श्रीनगर की डल झील के किनारे एशिया की सबसे लंबी इफ़्तार पार्टी की तैयारी की जा रही है. शनिवार शाम को श्रीनगर की डल झील के किनारे ये रिकॉर्ड बनाने का प्रयास किया जाएगा. आयोजन कर रही कंपनी लाउड बीटल के 22 साल के प्रमुख अहमर ख़ान के लिए डल झील के किनारे एक मील लंबा दस्तरख़ान बिछाने के बजाए श्रीनगर में शाम की संस्कृति को बढ़ावा देवा ज़्यादा अहम है. अहमर कहते हैं, "ये भूतहा शहर जैसा हो जाता है. सूरज छिपते ही लोग गायब हो जाते हैं और सड़के सूनी हो जाती हैं. मेरे पिता मुझे याद दिलाते रहते हैं कि किसी ज़माने में कश्मीर की शामें कितनी ख़ूबसूरत हुआ करती थीं. मैं ज़िंदग़ी की उस ख़ूबसूरती को वापस लौटाना चाहता हूँ." अहमर और उनके चार सहयोगी क़रीब 500 स्वयंसेवकों का सहयोग जुटाने में कामयाब रहे हैं. समाप्त ये लोग अब तैयारियों को अंतिम रूप दे रहे हैं. डल झील के किनारे एक मील लंबा दस्तरख़ान बिछाया जा रहा है. एशिया में सबसे लंबी इफ़्तार शाम को जब सूरज छुपेगा और रोज़ा इफ़्तार का वक़्त होगा तो एशिया की सबसे लंबी इफ़्तार पार्टी का रिकॉर्ड बनाने की कोशिश की जाएगी. इस इफ़्तार में क़रीब तीन हज़ार लोग शामिल हो सकते हैं. यह एशिया की सबसे बड़ी इफ़्तार पार्टी होगी. दुबई में इफ़्तार के लिए सवा किलोमीटर लंबी मेजें सजाई गईं थीं. श्रीनगर में 1.7 किलोमीटर लंबा दस्तरख़ान सजाया जा रहा है. इफ़्तार में सभी वर्गों के लोगों के शामिल होने की उम्मीद है. एलेक्सेंड्रिया मे 26 जून को तीन किलोमीटर लंबी इफ़्तार का आयोजन किया गया था. अहमर का कहना है कि उन्होंने खुले में इफ़्तार करने की अनुमति लेने के सिवा सरकार से किसी भी तरह की मदद नहीं ली है. उन्होंने कहा, "मेरे दोस्त और उद्यमी व्यवस्था करने में मदद कर रहे हैं. हमने खजूर, जूस और फ्राइड राइस की व्यवस्था की है." उन्होंने कहा कि कुछ निजी ऑपरेटरों ने लोगों के आने-जाने में मदद करने की पेशकश की है. श्रीनगर की सूनसान शामें अहमर ख़ान कहते हैं कि वो श्रीनगर की ख़ूबसूरत शामें लौटाना चाहते हैं. 1989 में कश्मीर में भारतीय प्रशासन के ख़िलाफ़ व्यापक सशस्त्र विद्रोह हुआ था. 1990 के दशक में पाकिस्तान और अफ़ग़ानिस्तान में प्रशिक्षित कश्मीरी लड़ाके भारतीय सेना के ख़िलाफ़ हमले करते थे. इसके बाद से कश्मीर में लंबे कर्फ्यू लगना आम बात हो गई. युद्ध जैसी स्थितियों में कश्मीरी लोगों को दिन ढलने से पहले घर लौटने की आदत हो गई. कश्मीर में हिंसा अभी भी जारी है हालांकि घटनाएं ज़्यादातर दूरस्थ इलाक़ों में होती हैं. बड़े शहर और क़स्बों में कुछ हद तक शांति हैं. मुसलमान सूरज छिपने के बाद ही रोज़ा खोलते हैं. इसे ही इफ़्तार कहा जाता है. लेकिन बावजूद इसके जल्द घर लौटने की लोगों की आदत बनी हुई है. आयोजन में मदद कर रहे शकील हसन कहते हैं, "ये हालात बदलने चाहिए क्योंकि ये हमारे समाज के लिए अच्छे नहीं हैं. हमें इस बात की फ़िक्र नहीं है कि हम दुबई का रिकॉर्ड तोड़ पाएंगे या नहीं. हम चाहते हैं कि इसके बाद लोगों में शाम के वक़्त घर से निकलने का ट्रेंड शुरू हो. कश्मीर शाम के बाद मुर्दा सा लगता है. अब ये हालात बदलने चाहिए." (बीबीसी हिन्दी के एंड्रॉएड ऐप के लिए यहां क्लिक करें. आप हमें फ़ेसबुक और ट्विटर पर भी फ़ॉलो कर सकते हैं.)

Summary:

भारत प्रशासित कश्मीर में संयुक्त अरब अमरीत में बने सबसे लंबी इफ़्तार पार्टी का रिकॉर्ड तोड़ने की तैयारी की जा रही है.


Prompt:
Summarize the following text in Hindi.

Text:
लेकिन सालों से चल रहे ओलंपिक खेलों की भावना क़ायम है. सिटियस, ऑल्टियस और फ़ोर्टियस- ये आदर्श हैं ओलंपिक खेलों का. इसका अर्थ है और तेज़, और ऊँचा, और मज़बूत. एथेंस में ओलंपिक खेल 38 जगह होंगे 28 तरह के खेल और इनमें भाग लेंगे दस हज़ार पाँच सौ खिलाड़ी. उनके साथ साढ़े पाँच हज़ार अधिकारी भी मौजूद रहेंगे. खेलों की ख़बरें आप तक पहुंचाने के लिये प्रसार माध्यमों के कोई साढ़े 21 हज़ार लोग इकठ्ठा हो रहे हैं और 45 हज़ार सुरक्षा कर्मी तैनात हैं सबकी सुरक्षा के लिये. प्राचीन ओलंपिक प्रचीन ओलंपिक खेल ग्रीक देवी-देवताओं के पिता ज़ूस के सम्मान में आयोजित किये जाते थे और ये उत्सव होता था ओलंपिया में. क्योंकि ओलम्पिया ग्रीस का सबसे पुराना धार्मिक केंद्र था और उसकी भौगोलिक स्थिति ऐसी थी कि ग्रीस और उसके उपनिवेशों से खिलाड़ी और दर्शक आसानी से वहाँ पहुँच सकते थे. खेलों के समय एक महीने के लिये युद्ध विराम हो जाता था और अगर कोई इसका उल्लंघन करता तो उसे भारी जुर्माना भरना पड़ता. वही खिलाड़ी भाग ले सकते थे जो यूनानी भाषा बोलना जानते थे और औरतें खेलों में भाग नहीं ले सकती थीं बल्कि विवाहित महिलाओं को तो खेल देखने की भी इजाज़त नहीं थी. ओलंपिक खेलों की इस प्राचीन परम्परा को पुनर्जीवित करने के लिए एक फ़्रांसीसी शिक्षाविद बैरन पिया द कुबर्तां ने 23 जून 1894 में अंतरराष्ट्रीय ओलंपिक समिति (आईओसी) का गठन किया. आईओसी एक ग़ैर सरकारी और ग़ैर व्यावसायिक संस्था है जिसका काम है ग्रीष्मकालीन और शीतकालीन ओलंपिक खेलों का निरीक्षण करना. परंपरा ओलंपिक खेलों की परंपरा इतनी पुरानी है कि इन खेलों से बहुत से अनुष्ठान जुड़े है. इनमें से एक है ओलंपिक मशाल जिसे खेल शुरू होने से सात महीने पहले जलाया किया जाता है और वो भी सूर्य की किरणों से. शांति और मैत्री का संदेश लेकर ये मशाल कई महाद्वीपों और देशों में घुमाई जाती है और उदघाटन के दिन पहुंचती है स्टेडियम में. ओलंपिक खेलों का प्रतीक चिन्ह है नीले, काले, लाल, पीले और हरे रंग के एक दूसरे में गुथे हुए छल्ले. ये पाँच छल्ले प्रतिनिधित्व करते हैं पाँच महाद्वीपों का और इनका एक दूसरे में गुथा रहना ओलंपिक खेलों की सार्वभौमिकता का परिचायक है. ये प्रतीक ओलंपिक की श्वेत पताका पर अंकित रहता है. हर खेल के अंत में मेज़बान शहर का मेयर इस पताका को अगले मेज़बान शहर के मेयर को सौंपता है और चार साल तक ये शहर के टाउनहॉल में लगी रहती है. मेडल जीतना हर खिलाड़ी का सपना होता है लेकिन ओलंपिक खेलों में भाग लेना अपने आप में एक उपलब्धि है.....

Summary:

एक सौ आठ साल के बाद ओलंपिक खेल लौट रहे हैं अपनी जन्मभूमि ग्रीस. राजधानी एथेंस ने खेलों की व्यापक तैयारियाँ की है.


Prompt:
Summarize the following text in Hindi.

Text:
शनिवार को लाहौर में 'काउंसिल ऑफ़ पाकिस्तान एडिटर्स' की बैठक में शरीफ़ ने कहा कि उन्हें मीडिया की आज़ादी से बहुत प्यार है, लेकिन मीडिया कम से कम दो साल के लिए अपनी रेटिंग और बिजनेस व्यापार भूल जाए और सरकार का साथ दे. प्रधानमंत्री ने कहा, "मीडिया चरमपंथ के ख़िलाफ़ अपनाई गई राष्ट्रीय रणनीति पर अमल करके अपना योगदान दे." नवाज़ शरीफ़ ने कहा कि वह मीडिया से उम्मीद करते हैं कि राष्ट्रीय सुरक्षा के मुद्दों पर संतुलित रिपोर्टिंग की जाएगी. धरना और मीडिया उन्होंने कहा, "इस समय हर संस्थान का यह दायित्व बनता है कि वह पाकिस्तान को इस मुश्किल हालात से निकालने के लिए अपना भरपूर योगदान दें." समाप्त शरीफ़ ने कहा, "यह देश ठीक हो जाएगा तो आपके संस्थान भी भरपूर तरीक़े से चलेंगे और आपकी रेटिंग भी बढ़ती रहेगी." नवाज़ शरीफ़ ने इस्लामाबाद में तहरीक़-ए-इंसाफ़ और आवामी तहरीक़ के धरने में मीडिया के कुछ संस्थानों की भूमिका और सरकार के पतन के लिए किए जाने वाले दावों का भी ज़िक्र किया. प्रधानमंत्री ने कहा, "हम जकड़े गए थे, लेकिन हमने मीडिया को नहीं जकड़ा." (बीबीसी हिन्दी के एंड्रॉएड ऐप के लिए आप यहां क्लिक कर सकते हैं. आप हमें फ़ेसबुक और ट्विटर पर फ़ॉलो भी कर सकते हैं.)

Summary:

मीडिया की तीखी आलोचना से परेशान पाकिस्तानी प्रधानमंत्री नवाज़ शरीफ़ ने मीडिया को दो साल तक सरकार का साथ देने को कहा है.


Prompt:
Summarize the following text in Hindi.

Text:
कीनिया में पिछले महीने हुआ राष्ट्रपति चुनाव काफ़ी विवादित रहा था और उसके बाद से ही वहाँ हिंसा का दौर जारी है. राजनीतिक संकट को हल करने के लिए बातचीत भी अधर में लटक गई थी. अब मंगलवार को बातचीत फिर से शुरू हुई है. कोफ़ी अन्नान ने राष्ट्रपति मवई किबाकी और विपक्ष के नेता रैला ओडिंगा से बात की और दोनों से आह्वान किया कि शांति बहाल करने के लिए हर मुमकिन कदम उठाए जाएँ. उनका कहना था, "कीनिया में हर जाति-समुदाय के लोग रहते हैं लेकिन मैं उम्मीद करता हूँ कि आप लोग पहले अपने आप को कीनिया के नागिरक के रूप में देखें." कोफ़ी अन्नान दोनों नेताओं को बातचीत का एक 'रूट-मैप' या कार्ययोजना देंगे. सांसद की हत्या इससे पहले राजधानी नैरोबी में एक विपक्षी सांसद की हत्या कर दी गई थी. मारे गए नेता मुगाबे वेरे के सुरक्षाकर्मी जोसेफ ओजरो ने बताया, "जब मै गेट के क़रीब गया तो मैंने गोली की आवाज़ सुनी. मैंने गेट से झांक कर देखा तो मुझे दो व्यक्ति नज़र आए. मैं चिल्लाने लगा और घर की मालकिन, वेरे की पत्नी भी चिल्लाने लगीं. इतने में ये लोग भाग गए." "वेरे की गाड़ी के गेट से टकरा जाने के कारण गेट जाम हो गया था. मैंने गेट को कूद कर देखा तो सांसद महोदय ज़मीन पर गिरे हुए थे." झुग्गी-झोपड़ी वाले इलाक़े काईबेरा में प्रतिद्वंद्वी गुटों की बीच लड़ाई में कम से कम चार लोग मारे गए. नैवाशा शहर में अपने प्रतिद्वंद्वी गुट पर हमला करने पर उतारू एक बड़ी भीड़ को तितर-बितर करने के लिए सेना ने हेलीकॉप्टरों के ज़रिए आँसू गैस के गोले छोड़े गए और रबर की गोलियाँ चलाईं गई. कीनिया के पश्चिमी इलाक़े से उगांडा जाने वाली रेलवे लाइन के कुछ हिस्से को उखाड़ दिया गया है. विश्व मामलों के बीबीसी संवाददाता मार्क डॉयल का कहना है कि कीनीया का मौजूदा संकट राजनीतिक और क़बायली समस्याओं से ग्रस्त है. राजधानी नैरोबी और आसपास के इलाक़ो में किकुयूस क़बीले का ख़ासा प्रभाव है. साम्राज्यवादी ताक़तों के ख़िलाफ़ लड़ाई में इनकी अहम भूमिका थी और फिर स्वतंत्रता के बाद आर्थिक रूप से फ़ायदा उठाने के मामले में ये सबसे आगे थे. लेकिन किकुयूस क़बीला, देश के केवल 20 प्रतिशत लोगों का प्रतिनिधित्व करता है और ऐसे में बाक़ी गुट गठजोड़ बनाने में जुटे रहते हैं. प्रमुख विपक्षी दल में लुओ क़बीले के लोग हैं जो कि देश का दूसरा सबसे बड़ा क़बीला है. बीबीसी संवाददाता का है कि कीनिया की सड़कों पर चल रही लड़ाई तो क़बीलों के बीच है लेकिन देश के स्तर पर चल रहा गतिरोध और भी पेचीदा है.

Summary:

संयुक्त राष्ट्र के पूर्व महासचिव कोफ़ी अन्नान ने कीनिया के राष्ट्रपति और विपक्षी नेता के बीच बातचीत एक बार फिर शुरू करवाई है.


Prompt:
Summarize the following text in Hindi.

Text:
अनिल कपूर इसकी वजह बताते हुए कहते हैं कि स्टार किड्स से लोगों को उम्मीदें कहीं ज्यादा होती हैं. अपनी आगामी फिल्म तेज के सिलसिले में पत्रकारों से रूबरू हुए अनिल कपूर ने कहा, "क्योंकि वो सितारों के बच्चे हैं इसलिए उन्हें लोगों की उम्मीदों पर खरा उतरना होता है और मुझे लगता हैं कि उनका संघर्ष हमसे ज्यादा है." गौरतलब है कि अनिल कपूर के तीन बच्चों में से एक सोनम कपूर अभिनेत्री हैं, दूसरी बेटी रिया कपूर फ़िल्म निर्माता बन गई हैं जबकि उनका बेटा अभी पढ़ाई कर रहा है. अनिल कपूर कहते हैं, "मुझे लगता है कि सोनम ने शानदार काम किया हैं और बहुत सारी मेहनत की है. स्टार किड होने के नाते जब आप अच्छा करते हैं तो लोग आपसे और अधिक अच्छे की उम्मीद रखते हैं. मुझे लगता है कि सोनम से भी लोगों को उम्मीदें हैं." सोनम कपूर को बॉलीवुड में आए पांच साल हो चुके हैं लेकिन फिर भी सोनम के हिस्से में ज्यादा कामयाबी नहीं आ पाई है. उन्होंने 2007 में निर्देशक संजय लीला भंसाली की फ़िल्म सांवरिया में रणबीर कपूर के साथ अपने फ़िल्मी सफर की शुरूआत की थी. फिल्म बॉक्स ऑफिस पर सफल नहीं रही. इतना ही नहीं सोनम कपूर की अगली फिल्म दिल्ली-6 भी बॉक्स ऑफिस पर नाकाम रही थी. इसके बाद आई फ़िल्में आएशा, थैंक्यू, मौसम, प्लेयर्स भी दर्शकों को प्रभावित करने में नाकामयाब रही थी. लेकिन इस सब के बावजूद सोनम के बचाव में अनिल कपूर कहते हैं , "जब सोनम ने सांवरिया और दिल्ली 6 जैसी फ़िल्में की तो लोगों ने कहा कि सोनम बहनजी जैसे रोल कर रही हैं और जब सोनम ने आएशा जैसा ग्लैमरस रोल किया तो लोगों ने कहा कि उन्हें साधारण रोल करने चाहिए." अनिल कपूर कहते हैं कि इन सब आलोचनाओं के बावजूद सोनम कपूर ने सांवरिया से लेकर अब तक अपने आप को साबित किया है.

Summary:

बॉलीवुड अभिनेता अनिल कपूर मानते हैं कि फिल्म स्टार्स के बच्चों को फिल्म जगत में ज्यादा संघर्ष करना पड़ता है.


Prompt:
Summarize the following text in Hindi.

Text:
यह धंधा कुछ ऐसा चल निकला है कि अब ऐसे स्मार्टफोन बनाये जा रहे हैं जो केवल सेल्फ़ी लेने की खूबी पर ही ज़ोर दे रहे हैं. पिछले महीने सोनी ने नया स्मार्टफोन लॉन्च किया है. इसका नाम है एक्सपीरिया एक्स ए अल्ट्रा. इसमें 16 मेगा पिक्सेल का फ्रंट कैमरा है और 21 मेगा पिक्सेल का रियर कैमरा है. इसके मुकाबले आईफोन 6एस और सैमसंग गैलेक्सी एस7 दोनों में फ्रंट कैमरा 5 मेगा पिक्सेल का है और और रियर कैमरा 12 मेगा पिक्सेल का है. लोगों को ये बताने के लिए कि उससे लिए हुए फोटो कितना बढ़िया हो सकते हैं, आईफोन 6एस और सैमसंग गैलेक्सी एस7 के विज्ञापनों में उनसे लिए गए फोटो काफी इस्तेमाल किए जाते हैं. समाप्त जैसे जैसे सेल्फ़ी रोग बढ़ता जा रहा है स्मार्टफोन के सामने का कैमरा अचानक अहम हो गया है. कुछ में वाइड एंगल लेंस होते हैं, कुछ में मुस्कान पहचानने वाले फीचर और कुछ और में कंपनियां दावा करती हैं कि ऑटो मोड दूसरों से बेहतर काम करता है. कंपनियों की मार्केटिंग का जादू तब माना जाता है कि जब कम से कम फीचर देकर लोगों से उसके लिए ज़्यादा कीमत ली जा सकती है. सोनी के ही एक्सपीरिया सी3 में वाइड एंगल लेंस है लेकिन कैमरा सिर्फ पांच मेगा पिक्सेल का है. लेकिन एचटीसी आई में सामने और पीछे दोनों तरफ 13 मेगापिक्सेल के ही कैमरे हैं और दोनों के साथ एक फ़्लैश भी है. अगर आस पास की लाइट कम भी हो गई तो भी आपको सेल्फ़ी या दूसरे फोटो लेने में कोई परेशानी नहीं होगी. माइक्रोमैक्स के कैनवास नाइट में पीछे का कैमरा 16 मेगापिक्सेल का है और सामने का 8 मेगापिक्सेल का. इस कैमरे, माफ़ कीजिए स्मार्टफोन, की खासियत ये है कि सॉफ्टवेयर के ज़रिये आप उसमें अलग अलग फीचर डाल सकते हैं. जैसे कि ज़ूम, ब्राइटनेस, मोड, सीन वगैरह. और तय कर सकते हैं कि इन फीचर को सामने के कैमरे में इस्तेमाल करें या पीछे के कैमरे में. जिओनी के इ7 मिनी स्मार्टफोन में लोगों को 13 मेगापिक्सेल के रोटेटिंग कैमरे को इस्तेमाल करने का मौका मिलता है. जब चाहें उससे सेल्फ़ी ले लें और जब किसी और की फोटो लेनी है तो कैमरे को घुमा दीजिये. कंपनी का दावा है कि इसका मैक्रो फोकस बढ़िया है. ओप्पो के एन1 में भी ऐसा घूमने वाला कैमरा है और उसके साथ में एक रिमोट कंट्रोल भी है! तो फोटो लेने के लिए आपको स्क्रीन को छूना भी नहीं पड़ेगा. जिओनी की तरह इसमें भी 13 मेगापिक्सेल का कैमरा है. ओप्पो का ही एफ1 को भी सेल्फ़ी कैमरे के रूप में बेचने की कोशिश की जा रही है और फिल्म स्टार रितिक रोशन विज्ञापनों में आपको लुभाने की कोशिश करते दिखेंगे. असूस, मोटो एक्स स्टाइल, एलजी जी4, शिओमी मी 4आई जैसी कई और कंपनियां सेल्फ़ी के नाम पर स्मार्टफोन बेचने की कोशिश कर रही हैं. अब स्मार्टफोन के कैमरे पर इतना ज़ोर है कि कहीं एक दिन ऐसा न आए कि लोग भूल जाएं कि स्मार्टफोन से कॉल भी कर सकते हैं. सेल्फ़ी खींचने के लिए जूते, चम्मच, अंगूठी, कंघी, सेल्फ़ी स्टिक और सेल्फ़ी वाले टोस्टर, जिसमें ब्रेड टोस्ट करने पर आपकी सेल्फ़ी वाली तस्वीर आती है, वो सब भी इस सेल्फ़ी इकोनोमी में शामिल हैं. (बीबीसी हिन्दी के एंड्रॉएड ऐप के लिए यहां क्लिक करें. आप हमें फ़ेसबुक और ट्विटर पर भी फ़ॉलो कर सकते हैं.)

Summary:

स्मार्टफोन की दुनिया में इसे सेल्फ़ी इकोनोमी कहते हैं. फ़ोन बनाने वाली कंपनियां सेल्फ़ी लेने की बीमारी को अपना धंधा बना रही हैं.


Prompt:
Summarize the following text in Hindi.

Text:
सुप्रीम कोर्ट ने ज़ाहिरा शेख को बेस्ट बेकरी मामले की सुनवाई के दौरान अपना बयान बदलने का दोषी पाया था और उसे एक साल की जेल की सज़ा सुनाई थी. ज़ाहिरा शेख ने मुंबई में आत्मसमर्पण करने के बाद अपील की थी कि उसे महाराष्ट्र में ही रखा जाए और गुजरात न भेजा जाए. अपील की सुनवाई के दौरान जज ने कहा कि सुप्रीम कोर्ट के फ़ैसले से ये स्पष्ट नहीं है कि ज़ाहिरा शेख को जेल की सज़ा कहाँ और कैसे दी जाए. जज ने कहा है कि चूँकि ज़ाहिरा शेख ने महाराष्ट्र में ही रखे जाने की अपील की है, इसलिए अदालत इस मसले पर सुप्रीम कोर्ट से दिशा निर्देश लेगी. इस बीच ज़ाहिरा शेख के वकील डीके गर्ग ने अदालत में एक याचिका दायर की है जिसमें कहा गया है कि ज़ाहिरा को 24 मार्च तक मुंबई में ही रखा जाए. मुंबई अदालत के जज ने कहा है कि वे मामले पर ग़ौर करेंगे. उन्होंने ज़ाहिरा को 16 मार्च तक न्यायिक हिरासत में भेजा है. अदालत में चले मुकदमे के दौरान ज़ाहिरा रो पड़ी और जज के सामने अपना बयान देते समय उन्होंने मीडिया को बाहर रखने का अनुरोध किया. इसके बाद अदालत की कार्यवाही कुछ देर के लिए स्थिगत कर दी गई. जब कार्यवाही दोबारा शुरू हुई तो मीडिया को सुनवाई में आने की अनुमति दी गई. ज़ाहिरा शेख के वकील ने कहा है कि वे ज़ाहिरा की सज़ा कम किए जाने के लिए सुप्रीम कोर्ट में अपील दायर करेंगे. बेस्ट बेकरी आगज़नी मामले में मुंबई की विशेष अदालत नौ लोगों को उम्र क़ैद की सज़ा सुना चुकी है. मार्च 2002 में हुए इस हत्याकांड में दंगाइयों ने 14 लोगों को ज़िंदा जला दिया था जिनमें 12 मुसलमान थे.

Summary:

भारत में मुंबई की एक विशेष अदालत ने कहा है कि वो बेस्ट बेकरी कांड की प्रमुख गवाह ज़ाहिरा शेख को दी गई जेल की सज़ा के क्रियान्वयन के सिलसिले में सुप्रीम कोर्ट से दिशा निर्देश लेगी.


Prompt:
Summarize the following text in Hindi.

Text:
हमला निनेवेह राज्य की राजधानी मोसुल के पास शनिवार को हुआ. अभी तक हमले के लिए ज़िम्मेदार लोगों का पता नहीं चला है. इराक़ में पिछले कुछ महीनों में सांप्रदायिक हिंसा की वारदात बढ़ी हैं और 2008 से ये सबसे ऊंचे स्तर तक पहुंच गई हैं. जानकारों के मुताबिक़ निनेवेह सुन्नी समुदाय के चरमपंथियों के लिए अहम निशाना बना हुआ है. संयुक्त राष्ट्र संघ के मुताबिक़ इस साल अब तक इराक़ में पांच हज़ार लोगों की मौत हो चुकी है जिनमें से आठ सौ की सिर्फ़ अगस्त में मौत हुई. सुन्नियों का ग़ुस्सा इराक़ के बाक़ुबा इलाक़े में दो दिन पहले हुए हमले में 30 लोगों की मौत हो गई थी. पुलिस के मुताबिक़ ताज़ा हमले का निशाना शबाक समुदाय के एक सदस्य का अंतिम संस्कार समारोह था. क़रीब 50 हज़ार लोगों का समुदाय शबाक मोसुल और बाशिक़ा इलाक़े में बसर करता है और उनकी अपनी अलग भाषा और विश्वास हैं. ये लोग ज़्यादातर शिया इस्लाम से निकले एक धर्म को मानते हैं और सुन्नी चरमपंथियों के हमले का अक्सर निशाना बनते हैं. ये हमला बाक़ुबा शहर की एक सुन्नी मस्जिद पर हुए बम हमले के एक दिन बाद हुआ है जिसमें 30 लोगों की मौत हो गई थी. हाल ही में हिंसा की घटनाओं में बढ़ोत्तरी सामुदायिक और जातीय तनाव के चलते हुई है जिसकी शुरुआत अप्रैल में हाविजा में सुन्नी अरब सरकार विरोधी शिविर पर सेना की कार्रवाई से हुई थी. पिछले कुछ हफ़्तों में इराक़ी सुरक्षा बलों ने सैकड़ों अल क़ायदा सदस्यों को बग़दाद के आसपास से गिरफ़्तार किया है. ये गिरफ़्तारियां शिया समर्थित सरकार के उस अभियान का हिस्सा हैं जिसे सरकार ने ‘शहीदों का बदला’ नाम दिया है. मगर ये कार्रवाईयां ज़्यादातर सुन्नी इलाक़ों में हुईं हैं जिसने सुन्नी समुदाय को नाराज़ कर दिया है. सीरिया में चल रहे संघर्ष की वजह से भी देश में हिंसा की वारदात बढ़ी हैं. (बीबीसी हिन्दी के एंड्रॉएड ऐप के लिए यहां क्लिक करें. आप हमें फ़ेसबुक और ट्विटर पर भी फ़ॉलो कर सकते हैं.)

Summary:

उत्तरी इराक़ में एक अंतिम संस्कार के दौरान आत्मघाती हमलावर के हमले में 20 से ज़्यादा लोगों की मौत हो गई और कई ज़ख्मी हो गए हैं.


Prompt:
Summarize the following text in Hindi.

Text:
हाथ में लेली टरचवा, हाथ में लेली डंडवा, चला हे सखिये उठा रोड के सफाई में...” बिहार के नालंदा इलाक़े में तड़के सुबह महिलाएं ये गीत गाती सड़कों पर निकलती हैं. महिलाओं की ये टोली पहरे पर निकली है, जिसका मक़सद है खुले में शौच करने वालों को खदेड़कर आबादी वाले इलाक़ों से दूर करना. नालंदा ज़िले के अरौत गाँव की 16 महिलाओं की ये पहरेदारी इलाक़े के लोगों को सफ़ाई का पाठ पढ़ाने के लिए है. समाप्त गाँव में लगभग पौने तीन सौ घर हैं, लेकिन ज़्यादातर घरों में शौचालय नहीं. ऐसे में औरत-मर्द दोनों शौच के लिए रास्तों के किनारे खुले में बैठा करते थे. गाँव में रहने वाले सुदामा प्रसाद कहते हैं, “दस फुट की सड़क पर चलने की ख़ातिर चार फुट भी जगह नहीं बचती थी. रात के अंधेरे में नीचे खेत में उतर कर आते-जाते थे कि मैला ना लगे”. गंदगी और उनसे होने वाली बीमारियों से परेशान गाँव की ही एक महिला गिरजा देवी ने पिछले साल अक्तूबर में पहल करते हुए गाँव की कुछ महिलाओं को इकट्ठा कर सुबह और शाम रास्ते पर पहरेदारी करने का निर्णय लिया. घरों में शौचालय नहीं और अंधेरे में दूर तक जाना सुरक्षित नहीं, ऐसे में पहरा देने वाली टोली की महिलाएं शौच करने वाली औरतों को दूर खेत तक छोड़कर आती हैं. यही नहीं समूह की महिलाएं हफ्ते में एक बार गाँव की नालियाँ भी साफ करती हैं. गिरजा देवी बताती हैं, "शुरुआत में पहले पहल हम चार लोग थे, लेकिन धीरे-धीरे और महिलाओं नें जुड़ने की इच्छा जताई. इस तरह आज हम कुल 16 औरतें हैं जो चार-चार की टोली में अपने घर के नज़दीक वाले रास्ते पर पहरा देती हैं.” समूह की सभी महिलाएं दलित हैं और पढ़ाई-लिखाई का कभी कोई मौका नहीं मिला, लेकिन स्वच्छता के प्रति इनकी प्रतिबद्धता देखते बनती है. पहरेदारी के लिए निकली राज मुन्नी देवी बातों-बातों में कहती हैं, "काम भले ही नेक हो, लेकिन सफाई के लिए पहरेदारी करना आसान नहीं है." उनके मुताबिक़, गाँव के कई लोगों से इन औरतों का बैर हुआ और तो कईयों ने बोल-चाल तक बंद कर दी. लेकिन काम चलाऊ डंडे और हाथ में टॉर्च लेकर अंधेरे मुंह मुस्तैदी करने वाली इन महिलाओं की पहल रंग ला रही है. इस मुहिम को लोगों का समर्थन मिल रहा है. (बीबीसी हिन्दी के एंड्रॉएड ऐप के लिए यहां क्लिक करें. आप हमें फ़ेसबुक और ट्विटर पर भी फ़ॉलो कर सकते हैं.)

Summary:

"तीन बजे भोरवा में चलली सड़किया के सफाई में चला हे सखिये उठा रोड के सफाई में,


Prompt:
Summarize the following text in Hindi.

Text:
विज्ञान और प्रौद्योगिकी मंत्री हर्षवर्धन के मुताबिक मौसम विभाग ने भविष्यवाणी की है कि मानसून बस 88 फीसदी ही रहेगा. उनका कहना है कि ऐसे में भारत के आधे किसान जहां पहले ही सिंचाई के साधनों की कमी झेल रहे हैं भारत में सूखे की स्थिति बन सकती है. अप्रैल में कहा गया था कि साल के भीतर मानसून 93 फीसद होगा. बारिश अगर 90 फीसदी से कम होती है तो उससे जिस स्थिति का निर्माण हो सकता है उसे सूखा माना गया है. समाप्त सरकार ने मानसून के सामान्य से कम स्तर पर रहने के पूूर्वानुमान पर चिंता ज़ाहिर की है. बेमौसम बरसात और ओलों की वजह से किसान पहले से ही बेहद परेशान हैं. क़र्ज़ में दबे कई किसान इसे वजह बताते हुए आत्महत्या कर चुके हैं. (बीबीसी हिन्दी के एंड्रॉएड ऐप के लिए यहां क्लिक करें. फ़ेसबुक और ट्विटर पर भी फ़ॉलो कर सकते हैं. )

Summary:

भारत एक ओर जानलेवा गर्मी और लू से जूझ रहा है तो इस बार बारिश के भी बहुत कम कहने की संभावना जताई जा रही है.


Prompt:
Summarize the following text in Hindi.

Text:
आज तक वैज्ञानिक ठीक-ठीक यह पता नहीं लगा पाए हैं कि नींद में हमारा दिमाग किस तरह काम करता है, हमें सपने क्यों आते हैं और उन सपनों के क्या मायने हैं. इसके बावजूद नींद को लेकर कई दिलचस्प बातें पता चली हैं और बीबीसी फ्यूचर ऐसी 10 दिलचस्प और अहम बातों को आपके लिए लाया है. 1. परिचित सुगंध: नींद के वक्त अगर आस पास परिचित सुगंध हो तो इस दौरान आपकी यादाश्त बेहतर होती है. आपमें किसी काम को सीखने की प्रवृति बेहतर होती है. 2. शरीर का कांपना: नींद के दौरान जिन लोगों का शरीर रह रहकर कांपता या झटके खाता है, वह आम बात है. इन्हें हिप्निक जर्क कहते हैं और इनका कोई नुकसान नहीं होता है. समाप्त 3. डिजरीडू से अच्छी नींद: एक अध्ययन के अनुसार यदि ऑस्ट्रेलिया के मूल निवासियों का वाद्य डिजरीडू (बासुरी जैसा पर कई फ़ुट लंबा विंड इस्ट्रयूमेंट) बजाएँ तो सांस लेने वाली मांसपेशियां मज़बूत होती हैं और इसके बजाने वालों को बहुत अच्छे से नींद आती है. 4. झपकी लेने का समय: सोने के लिहाज से प्राकृतिक तौर पर झपकी लेने का समय दोपहर 2 से 4 बजे के बीच होना चाहिए जिससे रचनात्मकता बढ़ती हैं. हालाँकि, इस समय के बाद ली गई झपकी आपकी ऊर्जा से जल्द 'रेसटोर' करती है. 5. कुछ के लिए चार घंटे काफ़ी: हाल ही में वैज्ञानिकों ने पता लगाया है कि जीन म्यूटेशन के कारण जिन लोगों में डीईसी2 जीन होती है, उनके लिए केवल चार घंटे सोना काफ़ी होता है. इतनी नींद के बाद भी वे भरपूर ऊर्जा से पूरे दिन काम कर लेते हैं. ध्यान इस बात का रखना चाहिए कि ऐसा हर व्यक्ति में नहीं होता और हमें अपने शरीर और उसके नींद के पैटर्न को समझना चाहिए. 6. आठ घंटे की नींद ज़रूरी: प्राकृतिक रूप से केवल 5 प्रतिशत लोग ही कम नींद लेने वाले होते हैं. ज़्यादातर लोगों को रोज़ाना आठ घंटे की नींद की जरूरत होती है. लेकिन हममें से 30 फ़ीसदी लोगों को प्रति रात छह घंटे से कम नींद मिलती है. 7. यादाश्त व्यवस्थित करने का समय: नींद पर एक थ्योरी यह है कि नींद के दौरान हमारा दिमाग यादाश्त को सही से व्यवस्थित करता है. शायद कटु अनुभवों से निपटने में भी नींद हमारी मदद करती है. 8. सपनों का वीडियो: कुछ विशेषज्ञों ने लोगों के दिमाग की सक्रियता के आधार पर उनके देखे गए यूट्यूब वीडियो को रीकन्सट्रक्ट किया है. माना जा रहा है कि इसी तकनीक का इस्तेमाल करते हुए एक दिन हमारे सपने को भी रीकन्सट्रक्ट किया जा सकेगा. 9. कम नींद का हल: सैन्य अनुसंधानों के मुताबिक अगर आप पहले से ही कुछ ज़्यादा देर तक सो लें, तो बाद में कम नींद का आप पर ज़्यादा असर नहीं होगा. 10. छह घंटे से कम नींद, नशे जैसी हालत: अगर आप लगातार 12 रातों तक छह घंटे से कम सोते रहे हैं, तो आपकी चुस्ती और चेतना वैसी ही होगी जैसे कि आपके रक्त में 0.1 प्रतिशत अल्कोहल के बाद होगी. आपके बोलना साफ़ नहीं होगा, संतुलना बिगड़ा हुआ होगा और यादाश्त भी तेज़ नहीं होगी. दूसरे शब्दों में कहें तो आप नशे में होंगे ! अंग्रेज़ी में मूल लेख यहां पढ़ें, जो बीबीसी फ़्यूचर पर उपलब्ध है. (बीबीसी हिन्दी के एंड्रॉएड ऐप के लिए आप यहां क्लिक कर सकते हैं. आप हमें फ़ेसबुक और ट्विटर पर फ़ॉलो भी कर सकते हैं.)

Summary:

नींद का विज्ञान अपने आप में बेहद दिलचस्प है और नींद की सीक्रेट्स पिछले कुछ सालों में ही सामने आ रही हैं.